Tribinom u Novom Sadu završen karavan „GLAS za mlade“\nU sredu 25. aprila u 17:00h na Filozofskom fakultetu u Novom Sadu održana je poslednja, osma u nizu, tribina u okviru karavana „Glas za mlade“.\nOvom prilikom sa mladim Novosađanima o njihovim problemima i položaju diskutovali su:\nMilan Milutin - Demokratska stranka Srbije,\nSrđan Egić - Demokratska stranka,\nNemanja Starović – Srpski pokret obnove,\nAleksandar Bogićević – Nova Srbija i\nMilica Tornjanski - Liberalno demokratska partija.\nPredstavnica LDP-a istakla je ovom prilikom da je u Novom Sadu kulturni život u zapećku i da mladi moraju da pokreću inicijative kako bi to promenili.\nPredstavnik SPO-a istakao je koliko je važno da mladi uzmu učešće u političkom životu i uključe se u političku praksu.\nPredstavnik DS-a izjavio je da smatra da treba rešiti problem negativne selekcije i korupcije i dodatno poboljšati komunikaciju sa mladima.\nPredstavnik DSS-a izjavio je da su najveći problemi mladih u Novom Sadu obrazovanje, nezaposlenost i nedostatak bezbednosti dok je predstavnik NS naglasio da je Novom Sadu potrebna kulturna strategija.\nTribina je realizovana u saradnji sa Omladinom JAZAS-a Novi Sad.\nKaravan „GLAS za mlade“ je ovom tribinom okončan ali projekat „Izbori i participacija mladih“ i dalje traje.\nSnimci sa svih osam tribina biće iskorišćeni za dokumentarni film koji će biti publikovan u periodu nakon izbora.


TotalCar.rs » Vlada pokrenula akciju “Veži pojas”\nVlada pokrenula akciju “Veži pojas”\nAkcija, Bezbednost, novo, Srbija\n0 komentara 4342 pregleda\nVlada Srbije pokrenula je u utorak 23. decembra akciju “Veži pojas, sačuvaj život”, sa ciljem da se smanji broj povreda i smrtnih ishoda u saobraćajnim nesrećama. Tom prilikom je saopšteno da je procenat vezivanja sigurnosnog pojasa prilikom vožnje na prednjim sedištima oko 70 odsto, a na zadnjim oko četiri procenta.\nMinistarka saobraćaja, građevinarstva i infrastrukture, Zorana Mihajlović rekla je da se akcija sprovodi u saradnji sa Agencijom za bezbednost saobraćaja i Auto-moto savezom Srbije (AMSS).\nOna je pozvala građane da vezuju pojas u automobilu radi sopstvene bezbednosti ali i da vode računa o bezbednosti dece u vozilu, koja takođe treba da koriste sigurnosne pojaseve.\n“Sva istraživanja pokazuju da samo četiri odsto ljudi vezuje pojas kada se nalazi na zadnjem sedištu, a pozadi sede uglavnom mladi i deca i to je ozbiljan problem”, kazala je ona na predstavljanju kampanje.\n“Vezivanje pojaseva na prednjim sedištima smanjuje rizik od smrtnog stradanja u nesrećama do 50 odsto, a na zadnjim sedištima i do 75 odsto”, kazao je vršilac dužnosti direktora Agencije za bezbednost saobraćaja Milan Božović na konferenciji za novinare.\nBožović je kazao da u ovom trenutku akcija podrazumeva animaciju šire javnosti o značaju vezivanja pojasa i prikaz trenutne situacije u Srbiji po tom pitanju.\nPrema njegovim rečima, u narednim koracima akcija će podrazumevati da se mladima u okviru vršnjačke edukacije i u auto-školama objasni značaj vezivanja sigurnosnog pojasa, kao i da se sve lokalne samouprave u kojima postoje auto-škole opreme simulatorima čeonih sudara.\nPredsednik Auto-moto saveza, Mirko Butulija, kazao je da je nevezivanje pojasa jedan od tri vodeća uzroka stradanja u saobraćajnim nesrećama.\nOn je najavio da će u svim AMSS bazama postaviti simulatore čeonog sudara kako bi se građanima omogućilo da ih isprobaju i shvate značaj vezivanja pojasa u vožnji.\n“U simulatoru će biti moguće da se doživi udar pri brzini od pet do 12 kilometara na sat, i tu će se na minimalnim brzinama videti koliko je pojas bitan za bezbednost”, rekao je on.\nButulija je kazao da će prvi simulator u Beogradu biti postavljen u AMSS centru u Ruzveltovoj 19, i da će do kraja nedelje građani moći da ga isprobaju.\nOn je dodao da će se napraviti plan postavljanja simulatora po Srbiji, ali je i najavio da će i u auto-školama koje rade u sasatavu Auto-moto saveza biti postavljeni takvi simulatori kao deo praktične obuke.\nU cilju povećanja bezbednosti, Zorana Mihajlović je najavila da će se uoči Nove godine održati sastanci sa vlasnicima većih restorana u Beogradu kako bi se zajedno napravila akcija za upozoravanje mladih ljudi da ne sedaju u auto u alkoholisanom stanju.\n“Zamolićemo pismima i lokalne samouprave u ostalim gradovima da urade isto”, rekla je ministarka saobraćaja.\nOna je navela da je od MUP-a zatraženo i da pripadnici saobraćajne policije budu prisutniji na ulicama za vreme novogodišnjih praznika kako bi preventivno delovali na učesnike u saobraćaju.\nVozači, oprez – vraća se zima sa snegom!\nTeslina gigafabrika će biti najveća zgrada na svetu\nAudi: Kako efikasnije iskoristiti “zeleni talas”?\nPaprene cene derivata\nNovi pravilnik, više cene


Tag Odbojka - SPORT EXTRA\nZVEZDA OSVOJILA KUP: Posle poraza u derbiju sjajna vest za Delije\nOdbojkašice Crvene zvezde osvojile su prvi trofej od 2014. godine. Ekipa Milana Gršića u finalu Kupa Srbije savladala je Železničar iz Lajkovca 3:1 (25:18, 25:14, 18:25, 25:23). Crveno-bele popravile su svoj rekord po broju osvojenih…\nODBOJKA, OSTALI SPORTOVI 04/12/2021\nGROBARI SLAVE: Partizan SAVLADAO Zvezdu u sjajnom meču!\nOdbojkašice Partizana slavile su sjajnom večitom derbiju posle velike drame. Odbojkašice Partizana naneli su prvi poraz Crvenoj zvezdi, pošto su slavile sa 3:2 (17:25, 32:30, 31:29, 15:25 i 16:14). Crno-bele su tako vezale treću pobedu…\nODBOJKA, OSTALI SPORTOVI 23/10/2021\nIZNENADA: Slobodan Kovač više nije selektor Srbije!\nSlobodan Kovač više nije selektor Srbije. Predsedništvo Odbojkaškog saveza Srbije je na svojoj redovnoj sednici donelo odluku da se ne nastavi saradnja sa čovek koji je sa našom reprezentacijom bio prvak Evrope pre dve godine….\nODBOJKA, OSTALI SPORTOVI 18/09/2021\nKRAJ SNA O ZLATU: Italija bledu Srbiju ostavila bez finala i odbrane titule na EP!\nOdbojkaši Srbije nisu uspelida se plasiraju u finale Evropskog prvenstva u Poljskoj. Srbija je u polufinalu podbacila i doživela poraz od Italije rezultatom 3:1 (29:27, 25:22, 23:25, 25:18). Orlovi će se za bronzu boriti protiv…


Barselona planira da ponudi Mesiju doživotni ugovor - Izazov\nBarselona planira da ponudi Mesiju doživotni ugovor\nNovi magazin 11. oktobra 2019. 13:19\nFudbalski klub Barselona planira da ponudi svom igraču Lionelu Mesiju doživotni ugovor, preneli su danas španski mediji.\nKako je prenela Kadena Ser, predsednik Barselone Đozep Marija Bartomeu rekao je da klub namerava da ponudi Mesiju novi ugovor, kako bi argentinski fudbaler ostao na Kamp Nou i posle Svetskog prvenstva 2022. godine.\nBartomeu još nije razgovarao sa fudbalerovim ocem i menadžerom Horheom Mesijem, ali namerava to da učini kako bi ugovor što pre bio potpisan.\nKako su preneli španski mediji, Barselona želi da ponudi Mesiju doživotni ugovor, koji će važiti i po završetku njegove igračke karijere, a uključivao bi vezu između brenda Mesi i fudbalskog kluba Barselona za najmanje 10 godina.\nMesi je nedavno rekao da nije razgovarao sa predsednikom kluba otkako je Barselona pre šest meseci eliminisana od Liverpula u Ligi šampiona, ali da je otvoren za razgovore o nastavku saradnje.\nMesi (32) igra 16. uzastopnu sezonu za Barselonu, čiji je najbolji strelac u klupskoj istoriji sa 604 gola u 692 utakmice. On je osvojio 34 trofeja, uključujući 10 titula u španskoj ligi, četiri Lige šampiona i šest trofeja u Kupu kralja.\nVoznjacki: Valjda je tako trebalo da bude\nVilijams i Voznjacki završile učešće na AO\nNove pobede Dalasa i Los Anđeles Lejkersa\nĐoković u osmini finala AO, Lajović eliminisan\nMedvedev, Zverev i Tim u trećem kolu AO\nDžejms i Adetokunbo kapiteni, Dončić uz „kralja“ na Ol…\nKineskinja priredila najveće iznenađenje u Melburnu – kraj za…\nFederer posle drame u pet setova „preživeo“ Milmana\nVujošević je hteo da ga vrati u Partizan, a on im u finalu ubacio 37…\nVoznijacki u penziji, Serena u suzama\n„Furija“ u finalu – rukometaši Španije brane evropski tron\nNa Jarinju ponovo rampa za srpske sportiste: Košarkašima iz Trstenika…\nČervar prezadovoljan: Herojska utakmica, rukomet nije umro


Počinje priprema za kvalifikacijski ciklus – Svijet Rukometa\nHome / Ostalo / Počinje priprema za kvalifikacijski ciklus\nPočinje priprema za kvalifikacijski ciklus\nRedakcija 12. Aprila 2018.\tOstalo 307 Views\nJučer je u Trondheimu u Norveškoj počela radionica vezana za kvalifikacijski ciklus za Evropsko prvenstvo za muškarce koje će se održati 2020. godine u Švedskoj, Austriji i Norveškoj. Učešće rukometnih federacija koje igraju u kvalifikacijama je obavezno, a Rukometni savez predstavlja Lejla Hairlahović, generalni sekretar RSBIH.\n„Radionica je veoma intenzivna jer će u narednim kvalifikacijama biti uvedena nova pravila u organizaciji, a naročito u marketinškom pogledu. Promjene su značajne i u organizaciju cijelog ciklusa ćemo krenuti odmah kako bismo ispunili sve zahtjeve“, istakla je Lejla Hairlahović.\nU okviru radionice večeras će biti održano i izvlačenje grupa za predstojeće kvalifikacije.\nIzabrani su najbolji rukometaš i rukometašica svijeta\nSvetlana Ceca Kitić gost Rukometne akademije Nebojše Grahovca\nIako je na posljednjoj sjednici UO Rukometnog saveza Federacije BiH donešen niz zaključaka kako bi …


Google u martu sledeće godine gasi Google Inbox – TOP FM radio Belgrade\nGoogle u martu sledeće godine gasi Google Inbox\n25. septembra 2018. Marija Jovanović TOP TECH\nGoogle je kompanija koje je poznata po mnogobrojnim projektima koje je započela i nakon nekog vremena zauvek ugasila.\nNova žrtva takve politike je eksperimentalna aplikacija za elektronsku poštu Inbox, koja je u vreme izlaska na tržište pre četiri godine bila zamišljena kao alternativa pa čak i kao buduća službena zamena za Google-ovu Gmail aplikaciju.\nTada je predstavljena kao nešto inovativno, kao aplikacija koja nudi novo i bolje iskustvo upotrebe elektronske pošte. Inbox se smatrao i svojevrsnom platformom za mogućnosti koje bi ukoliko se pokažu kao uspešne mogle da budu implementirane u Gmail aplikaciju.\nAli s vremenom postaje svojesvrsni teret i aplikacija koja nikad neće zameniti osnovnu Gmail aplikaciju koju nepotrebno duplira te uglavnom sadrži identične funkcije, pogotovo nakon poslednje veće nadogradnje Gmail-a koja je stigla u aprilu.\nZbog svega navedenog Google se odlučio napustiti Inbox, koji će biti u potpunosti ugašen u martu sledeće godine.\n« Lejdi Gaga za Vogue\nNote 8 dobija mogućnost snimanja 960 fps videa »


NSinfo: Voša u Beleku: U subotu protiv Slovana - sa Mariborom dva puta po 60 minuta\nVoša u Beleku: U subotu protiv Slovana - sa Mariborom dva puta po 60 minuta\nEkspedicija FK Vojvodina doputovala je u turski grad Belek, gde će u narednih 13 dana prvotimci “stare dame” obaviti glavni deo priprema za novu polusezonu\nPosle 11 sati putovanja, ekspedicija FK Vojvodina doputovala je u hotel “Titanic Deluxe Golf Belek”, gde će boraviti u narednih 13 dana i tokom tog perioda sprovesti centralni deo priprema prvog tima za drugi deo sezone.\nNa put u Tursku krenulo je ukupno 26 igrača, a to su: Emil Rockov, Nikola Perić, Marko Ilić, Ivan Lakićević, Milan Lazarević, Nikola Antić, Mladen Devetak, Ranko Veselinović, Aleksandar Radovanović, Siniša Saničanin, Dušan Jovančić, Marko Putinčanin, Marko Vukasović, Luka Vujanović, Stefan Cebara, Kristijan Živković, Eze Vinsent, Nemanja Subotić, Vasko Kalezić, Daniel Avramovski, Lazar Zličić, Aleksandar Mesarović, Mihajlo Nešković, Stefan Mihajlović, Miloš Zličić i Nikola Gajić.\nPraktično odmah nakon što su se smestili u sobe, fudbaleri su izašli na obližnji teren kako bi odradili lakši relaksacioni trening, a sa pravim radom počinju danas, za kada su zakazana dva treninga. Kako trenutno stvari stoje, Voša će tokom boravka u Beleku odigrati tri prijateljske utakmice, s obzirom na to da je meč protiv Dunajske Strede otkazan. Ipak, moguće je da će tokom narednih dana biti zakazana još jedna prijateljska utakmica protiv nekog drugog rivala.\n„Iako sam planirao nešto drugačiji trening, opredelio sam se da to bude samo čist oporavak i da se momci preznoje“, rekao je Stolica.\n„Ima vremena, već sutra ćemo početi s ozbiljnim radom, jer nas u subotu očekuje i prva provera u duelu sa slovačkim Slovanom iz Bratislave. Već smo mogli da primetimo da ćemo u Beleku imati optimalne uslove i na svima nama je da ih maksimalno iskoristimo.“\nCrveno-bele je dočekao organizator priprema Emir Dizdarević, koji već godinama sarađuje s njima i koji je istakao da će Novosađani imati vrhunske uslove za rad, a da će on i njegov tim sve učiniti da im ispune eventualne nove zahteve.\n„U subotu će Stolica i momci imati prvu utakmicu sa ekipom Slovana (od 15 časova po srpskom vremenu), potvrđeni su susreti s Mariborom (30. januara) s kojim je dogovorena utakmica dva puta po 60 minuta i Olimpijom iz Ljubljane (5. februara), a sada gledamo da u dogovoru sa stručnim štabom ugovorimo još neke susrete“, rekao je Dizdarević.\n„Bićemo na usluzi ekipi Vojvodine i želimo da i mi damo makar minimalni doprinos kako bi se što bolje spremili i vratili na pozicije koje im pripadaju u srpskom fudbalu.“, prenosi Dnevnik.\nU vođstvu puta tima iz Novog Sada nalazi se potpredsednik Upravnog odbora kluba Ljubomir Apro, a s njim su i sportski direktor Saša Drakulić, kao i nekadašnje veliko igračko ime - Goran Šaula. Oni će se potruditi da stručni štab i igrači dobiju sve što im je potrebno kako bi nesmetano mogli da treniraju i u najavi su, po svemu sudeći, kvalitetne i ozbiljne pripreme.\n„Produžio sam ugovor s Vošom do 2019. godine i s te strane sam izuzetno zadovoljan“, napomenuo je jedan od iskusnijih prvotimaca crveno-belih, levi bek Nikola Antić. „Sada mi, zajedno sa saigračima, preostaje da se posvetim radu i da uđemo u željenu formu do početka prolećne polusezone. Imamo kvalitetne igrače, novajlije su se odlično uklopile i siguran sam da će predstavljati prava pojačanja za nas. Tome svakako treba dodati i vrhunski rad trenera Ilije Stolice i članova njegovog stručnog štaba, jer sam već u prvom delu pripremnog perioda imao priliku da se uverim da je zaista reč o vrhunskom stručnjaku, s jasnom vizijom onoga što želi.“\nizvor: dnevnik.rs, fkvojvodina.rs, agencije, foto: fkvojvodina.rs\nKojašević odlazi iz Voše: Od ponedeljka sam slobodan igrač


Sigurni na odmoru u inostranstvu uz AMS Osiguranje! – Aha Magazin\nSigurni na odmoru u inostranstvu uz AMS...\nJune 22, 2017 by Aha tim\nOdbrojavate dane do polaska na put u inostranstvo, gde ćete bar na kratko zaboraviti na sve probleme? Bez obzira koliko su za vas putovanja stvar rutine, morate misliti na vreme, jer je rizik da vam se nešto desi na odmoru velik. Osigurajte se od brojnih nezgoda, zaštitite se od neželjenih finansijskih gubitaka i uživajte na odmoru bez opterećenja.\nU AMS Osiguranju možete zaključiti polisu Putnog zdravstvenog osiguranja i tako se obezbediti da izuzetno skupe troškove lečenja u inostranstvu, umesto vas, platimo mi. Bilo da vam zatreba hitna medicinksa intervencija, lekovi i medicinska pomagala, kao i mnoge druge zdravstvene usluge, u skladu sa uslovima osiguranja, potrebno je samo da prijavite osigurani slučaj pozivom na broj telefona koji dobijate uz polisu. Tako, umesto da samo lekarski pregled platite preko 50 evra, vi ćete, ukoliko je ugovoreno, celokupno lečenje pokriti za svega 840 dinara, koliko košta individualna polisa za 7 dana boravka na teritoriji Evrope. Ovo se posebno isplati svima onima koji na odmor idu porodično, jer premija u ovakvom slučaju iznosi samo 1.848 dinara za isti vremenski period.\nDa biste u potpunosti mogli da se prepustite odmoru, ne dozvolite da u inostranstvu vodite brigu o svom domu i razmišljate da li se nešto dogodilo dok ste vi na putu. U AMS Osiguranju možete osigurati svoj stan ili kuću od brojnih rizika poput požara, izliva vode iz instalacija, razbojništva, vremenskih neprilika ili provalnih krađa, ukoliko je ugovoreno, u skladu sa uslovima osiguranja. A ukoliko uz zaključenu polisu osiguranja domaćinstva odaberete da pored građevinskog objekta osigurate i stvari u vašem domu, AMS Osiguranje daće vam dodatnih 10 odsto popusta na celokupan iznos premije osiguranja.\nOslobodite se nepotrebnog stresa i pomoću mnogobrojnih usluga AMS Osiguranja bezbrižno i opušteno uživajte u svom odmoru. Potrebno je samo da nas kontaktirate na broj telefona 0800-009-009 ili jednostavno dođete lično u Ruzveltovu 16 u Beogradu ili na neko od preko 250 prodajnih mesta širom Srbije i brigu prepustite stručnom i profesionalnom timu.


RG - Momci uspešni, na scenu izlaze devojke... - Sportske.net\nRG - Momci uspešni, na scenu izlaze devojke...\nJanko Tipsarević i Viktor Troicki uspešno započeli današnji dan na Rolan Garosu kad su u pitanju srpski teniseri. Popodne i predvečerje rezervisano za dame - Bojana i Ana nastupaju u singlu, Jelena Janković u dublu.\nPodsetimo, Janko Tipsarević je odigrao odličan meč protiv domaćeg tenisera Nikolasa Maua, savladao ga sa maksimalnih 3:0 i najavio povratak u formu posle nešto dužeg kriznog perioda.\nOvom pobedom Janko se plasiraio u drugo kolo gde ga očekuje duel sa Fernandom Verdaskom, a korak dalje već je otišao Viktor Troicki, koji je posle više od tri i po sata borbe uspeo da slomi otpor Španca Himeno Travera i slavi u pet setova - 3:2.\nViktora u šesnaestini finala očekuje duel sa Hrvatom Marinom Čilićem, pa se nadamo da će i u narednoj rundi Troicki biti uspešan.\nA ono što sledi pre svega toga, već u toku današnjeg dana, jesu nastupi naših teniserki. Prva je na scenu izašla Jelena Janković u dubl konkurenciji, i bila uspešna u tandemu sa Hrvaticom Mirjanom Lučić, a zatim, ali u drugom kolu singla, svoje mečeve odigraće Bojana Jovanovski i Ana Ivanović.\nBojanin meč trebalo bi da počne oko 17:15h, a rivalka će joj biti Dankinja Karolina Voznijacki, koju je nedavno uspela da savlada u Rimu, pa svakako ima ćemu da se nada i u današnjem duelu.\nAna će poslednja na teren od srpskih predstavnika. Njen dual protiv Francuskinje Johanson zakazan je za 19 časova. Naša najbolje rangirana teniserka svakako je favorit, ali bi prednost Johansonovoj mogao da bude domaći teren.\nU svakom sluičaju, nadajmo se da će i ovaj Rolan Garos biti u znaku odličnih izdanja srpskih tenisera i teniserki.


Fon der Lajen: Političari potcenili opasnost od korona virusa - Dijalog.net\nNaslovna Politika Evropska unija Fon der Lajen: Političari potcenili opasnost od korona virusa\nBerlin, 18. mart 2020. – Predsednica Evropske komisije Ursula fon der Lajen izjavila je da su političari “potcenili” stepen opasnosti koju predstavlja epidemija novog korona virusa.\n“Mislim da smo svi mi koji nismo stručnjaci u početku potcenili korona virus“, rekla je Ursula fon der Lajen u intervjuu koji je objavio nemački dnevnik Bild.\nOna je rekla da su zvaničnici shvatili da sada treba preduzeti sve one mere koje su pre dve ili tri nedelje izgledale drastične.\n“Evropa je u ovom trenutku epicentar krize“, dodala je predsednica Evropske komisije.\nOna je rekla i da kada govori o virusu ne bi upotrebila termin rat, ali da korona virus jeste “zabrinjavajući protivnik“.\nLideri Evropske unije dogovorili su se sinoć da odmah zabrane ulazak gotovo svim strancima na najmanje 30 dana u cilju suzbijanja širenja novog korona virusa.\nNa tročasovnom video samitu, sazvanom sa ciljem učvršćivanja jedinstvenog fronta u borbi protiv pandemije, lideri EU su se dogovorili i da odrede brze rute kako bi se očuvalo nesmetano kretanje medicinske opreme, hrane i robe unutar Unije.\nOznakeEvropska komisijakorona virusUrsula fon der Lajen\nPrethodno Evropa želi da se oslobodi zavisnosti od uvoza lekova\nSledeće Društvo sudija traži da se zbog korona virusa odrede mere zaštite zaposlenih u sudovima\nTop Tags Društvo evropske integracije istraživanje Srbija i Evropska unija Evropska komisija vladavina prava mladi Pravosuđe mediji OCD Civilno društvo Vlada Republike Srbije konkurs Evropska unija lokalna samouprava


Objavljeno 11 January 2018\nUdruženje Ilmijje je, 25. i 26. decembra 2017. godine u Alvesti, organizovalo dvodnevni porodični susret imama Islamske zajednice Bošnjaka u Švedskoj. Izvršni odbor Udruženja Ilmijje je, na zadnjoj sjednici, donio odluku o potrebi realizacije jednog ovakvog susreta.\nTokom ovog druženja imami su se mnogo bolje upoznali i, u nešto opuštenijoj atmosferi, između ostalog, razmjenjivali iskustva razgovarajući o mnogim pitanjima vezanim za bošnjačke džemate na području Švedske i poboljšanju rada džemata.\nSusret je bio ispunjen i namazom, zikrom, zajedničkim učenjem ilahija koje nisu bile milozvučne samo odraslima, već je to veselilo i naše podmladke, koji su bili dodatno obradovani i malim paketićima.\nUdruženje Ilmije koristi priliku da pohvali i zahvali se vrijednim hanumama naših imama kojima, najvećim dijelom, pripada zasluga za samu organizaciju i pripremanje hrane.\nIzvršni odbor Udruženja ilmijje\nKo je na portalu: 20 gostiju i jedan član


Doček odbojkaša u ponedeljak u 20 časova\nDoček odbojkaške reprezentacije Srbije, novog šampiona Evrope, biće upriličen u ponedeljak od 20 časova na čuvenom balkonu Skupštine grada Beograda.\nInformaciju o dočeku šampiona potvrdio je predsednik Skupštine grada Nikola Nikodijević.\n"U ime Skupštine grada Beograda od srca vam čestitam osvajanje još jedne zlatne medalje. Doneli ste mnogo ushićenja i radosti čitavoj naciji i učinili nas ponovo veoma ponosnim. Vašom srčanom igrom i požrtvovanjm zaslužili ste oreol pobednika i tako se po treći put upisali zlatnim slovima u istoriju srbskog i evropskog sporta!", stoji u saopštenju Nikodijevića, prenosi RTS.\n"U ime svih Beograđana zakazujem vam susret i proslavu ovog fantastičnog uspeha na tradicionalom mestu okupljanja svih šampiona, na balkonu Skupštine grada Beograda, u ponedeljak u 20 časova."\nOni će sleteti na aerodrom Nikola Tesla u 12.25 gde će ih sačekati čelnici Odbojkaškog saveza Srbije.\nSrbija je savladala Sloveniju u finalu Evropskog prvenstva, rezultatom 19:25, 25:16, 25:18, 25:20.


NIŠ – "Podrška porodici – podrška deci" u centru "Putokaz" | SOS Dečija sela Srbija\nNIŠ – “Podrška porodici – podrška deci” u centru “Putokaz”\nUkupno 83 porodice iz Niša koje su u riziku od izmeštanja dece je u poslednjih godinu dana prošlo kroz projekat pružanja usluga ugroženim i marginalizovanim društvenim grupama centra “Putokaz”, jednog od projekata fondacije SOS Dečija sela Srbija. Sa 63 porodice je potpisan porodični ugovor a svima je pružana psihosocijalna pomoć, unapređeni su roditeljski kapaciteti, a deci kojoj je to potrebno je pružana pomoć pri učenju. Projekat je finansijski podržan do kraja novembra od strane Evropske Unije ali postoji i mogućnost produženja. Nosioci projekta iz centra “Putokaz”, pozivaju sve kojima je potrebna ova vrsta pomoći, da se jave.\nPorodica je najbolje okruženje za odrastanje svakog deteta, složili su se učesnici tribine “Podrška porodici – podrška deci“ održane 9.aprila 2015. Nije, međutim, svaka porodica zdravo okruženje za rast i razvoj, pa se sa ciljem njenog osposobljavanja već godinu dana sprovodi projekat pružanja usluga ugroženim i marginalizovanim društvenim grupama. Zbog raznih socijalnih, emocionalnih, obrazovnih i ekonomskih problema, roditelji nisu uvek u mogućnosti ili pak nemaju dovoljno znanja i veština za brigu o deci.\nPartneri na projektu su Centar za socijalni rad, Centar za porodični smeštaj i usvojenje i Grad Niš.\nPrilog Niške televizije možete pogledati na linku ispod:


U Srbiji još jedna osoba umrla, skočio broj zaraženih\nPrema poslednjim informacijama, do 15 časova 23. septembra u Srbiji je od korone preminula jedna osoba, dok je novozaraženih još 81. Na respiratorima su ukupno 22 pacijenta.\nU Srbiji je u poslednja 24 sata registrovano još 81 pacijenata obolelih od virusa kovid-19, čime je ukupan broj obolelih od početka pandemije premašio 33.000 i sada je 33.080, objavljeno je danas na sajtu Covid-19.rs .\nU istom periodu preminula je jedna osoba, čime je ukupan broj porastao na 744, a kako se navodi, procenat smrtnosti je 2,25 odsto. Od poslednjeg preseka testirano je 7.466 osoba, ukupno milion i 92.359. Kako se navodi, trenutno je hospitalizovano 315 pacijenata obolelih od novog korona virusa, od kojih je njih 22 na respiratorima.\nOd poslednjeg izveštaja testirani su uzorci 7.466 osoba.\nPrevious articleSmrdibube od ovoga BEŽE kao đavo od krsta! Potrebna su dva sastojka\nNext articleKubanka u reprezentaciji Srbije


Zašto su antibiotici na lošem glasu - Portal Moj pedijatar | Page 3\nLekovi, Medicinar, Newsletter 1 komentar\nVećina roditelja može da se podeli u dve grupe – kada se posmatra njihov odnos prema antibioticima:\n*Koji su neželjeni (sporedni) efekti terapije penicilinskim antibioticima?\nSrećom, najveći broj dece ima prolazne i ne preterano izražene nuspojave. Pre svih su blagi poremećaji funkcije organa za varenje – ponekad se javlja mučnina i proliv, ali je retko potrebno prekinuti terapiju zbog ovih problemčića. Obavezno uz terapiju antibiotikom treba primenjivati i probiotik. Naravno, sa proširivanjem antibakterijskog spektra se povećava i broj potencijalnih neželjenih efekata terapije.\n*Kožne manifestacije alergije\nIako svi prvo pomisle na penicilinski šok – on je, srećom, redak kod dece. Mnogo su češće alergijske promene na koži u vidu osipa ili koprivnjače, ili na sluzokožama, u formi otoka (edema). Izolovane kožne alergijske reakcije su kod većine dece bezopasne. Posle prekida uzimanja antibiotika, a uz terapiju antihistaminicima – osip prolazi, ne ostavljajući posledice. Naravno, obavezno je lekaru prijaviti šta se desilo, kako bi se potvrdila alergija na penicilin i izbegla ponovna terapija penicilinom tokom budućih infekcija.\nNIJE svaki osip u toku primene antibiotika alergija na lek – postoje načini da se (posle saniranja infekcije) precizno utvrdi da li je u pitanju alergijska reakcija. Ovo je veoma važno, jer je šteta da dete zbog »lažne alergije« u budućim infekcijama ne može da dobija ovu veoma korisnu vrstu antibiotika.\n*Penicilinski (anafilaktički) šok\nPredstavlja veoma tešku i često fatalnu komplikaciju, naročito ako se desi van zdravstvene ustanove. Zato se penicilin u injekcijama NE DAJE ako pri ruci nemamo kompletnu »antišok« terapiju.\nSamo je problem gde naci pedijatra koji ne daje olako antibiotike?!\nImam troje male dece.Starijih dvoje su hvala Bogu dobri a najmanje ih je popilo u prvoj godini zivota 10(tridox,pancef najsesce).Svaki put sam razmisljala da li sa ih dam detetu al iz straha sam davala.Hvala Bogu otrgla se i ona i sad ce godinu dana kako nije popila ni jedan.\nVrlo sam ponosna na to i ne vodim je za svako malo kod dr nego oslusjujem njene potrebe.


• DRAMA NA JASTREPCU: Odron zarobio 50 đaka u planinarskom domu\nEkipe Štaba za vanredne situacije rade na bezbednom povratku učenika, koji se očekuje do večeras.\nPedesetak učenika srednjih škola iz Kruševca "zarobljeno" je u planinarskom domu na Jastrepcu, zbog odrona zemlje na putu do te planine, rečeno je na sastanku Štaba za vanredne situacije.\nKako je istaknuto, ekipe Štaba za vanredne situacije rade na bezbednom povratku učenika, koji se očekuje do večeras.Putni pravac Kruševac-Jastrebac prekinut je, kako je rečeno, usled obrušavanja zemlje, čemu su doprinele jake kiše.\nEkipe odeljenja za vanredne situacije su već na terenu, ali otežavajuća okolnost je što su prekinute telefonske linije, a nema ni dometa za mobilne telefone.\n"To znači da članovi ekipe prvo moraju da provere kako su deca, pa da onda odu do mesta gde ima telefona, da nam to jave, pa da se vrate kod učenika", objasnili su predstavnici odeljenja za vanredne situacije na sastanku štaba.\nKako je navedeno, očekuje se da će do večeras učenici biti u svojim domovima, a roditeljima je poručeno da nemaju razloga za brigu.


Izveštaj komisije Saveta Evrope: Govor mržnje u Srbiji kao devedesetih\n16. maj/svibanj, 2017.\nGrafit protiv "Parade ponosa" u Beogradu, septembar 2014. godine\nVlasti u Srbiji trebalo bi da priznaju genocid u Srebrenici, iskorene rasizam među fudbalskim navijačima i da usmere pažnju na nasilje protiv romske i LGBT populacije, navodi se u izveštaju Evropske komisije protiv rasizma i netolerancije (ECRI) za za Srbiju koji je objavljen 16. maja, a u koji je Radio Slobodna Evropa imao uvid.\nKomisija koju je osnovao Savet Evrope navodi da je od prethodnog izveštaja 2010. godine, Srbija napravila značajan napredak na brojnim poljima, ali i da je mnogo toga ostalo da se uradi na planu govora mržnje i zaštite prava manjina.\nEvropska komisija protiv rasizma i netolerancije (ECRI) navodi da je primetan napredak koji je Srbija uložila na planu antidiskriminacijskog zakonodavstva, suočavanja sa ratnom prošlošću i poboljšanja položaja Roma, ali da država još uvek treba mnogo toga da uradi u borbi protiv govora mržnje i rasizma među sportskim fanovima, kao i da unapredi krivično gonjenje ratnih zločina.\nMeđu pomake Komisija je uvrstila i regrutovanje većeg broja policajaca albanskog porekla, te činjenicu da Strategija protiv diskriminacije (dokument Vlade Srbije, prim. RSE) obezbeđuje legislativu za ozakonjenje istopolnih brakova.\nECRI predstavlja nezavisno telo za praćenje ljudskih prava. Čine je nezavisni i nepristrasni članovi koji imaju iskustva u bavljenju temama kao što su rasizam, ksenofobija, antisemitizam i netolerancija.\nSrbija da prizna genocid u Srebrenici\nKomisija Saveta Evrope (ECRI) sa zadovoljstvom konstatuje da su mediji u Srbiji prepoznali svoju ulogu oruđa propagande tokom devedesetih godina. U izveštaju se podseća da je Radio-televizija Srbije 2011. godine uputila izvinjenje gledaocima zbog uloge koju je ova kuća imala u poslednjoj deceniji 20. veka.\nPotočari nisu samo 11. juli\nECRI kao pozitivan primer navodi da su parlament i predsednik države uputili izvinjenje zbog masakra u Srebrenici. Ipak, ECRI žali što zbog činjenice da nijedna od ove dve institucije nije priznala srebrenički masakr kao genocid, što stoji u presudama međunarodnih sudova.\nU izveštaju se takođe konstatuje da krivično gonjenje odgovornih za genocid i druge ratne zločine napreduje sporo. Visokorangirani zvaničnici još uvek nisu procesuirani i mnogi ratni zločini ostali su nekažnjeni.\n„Politički lideri bi trebalo da zvanično priznaju da je masakr počinjen u Srebrenici genocid“, kaže Kristijan Ahlund, predsedavajući ECRI. „To priznanje, kao i transparentna istraga svih slučajeva nasilja je apsolutno neophodna kako ljudi iz različitih etničkih zajednica ne bi živeli u strahu od zastrašivanja i novog talasa zločina iz mržnje“, dodaje Ahlund.\nPolitičari i mediji koriste zapaljiv i nacionalistički jezik\nMeđu ostalim negativnim aspektima koji su zabeleženi u izveštaju Evropske komisije protiv rasizma i netolerancije je kontinuirani porast govora mržnje u javnom diskursu. Političari i mediji koriste zapaljiv, pežorativni i nacionalistički jezik, a tenzije u regionu znatno su porasle. Javni diskurs podseća na situaciju uoči ratova devedesetih, navode stručnjaci ECRI i napominju da se ovakav govor sve više širi posredstvom interneta, ali i preko huliganskih grupa.\nECRI daje preporuku vlastima da zabrane rasističke navijačke grupe\nZbog toga su, navode potpisnici izveštaja, potrebne još odlučnije akcije protiv govora mržnje koji šire rasističke organizacije i, naročito, fudbalski navijači. ECRI daje preporuku vlastima da zabrane rasističke navijačke grupe.\nOvo pitanje je izuzetno važno, s obzirom na ulogu koju su rasističke i nasilničke navijačke grupe imale tokom izbijanja ratova u regionu, navodi se u izveštaju.\nRaspirivanje mržnje protiv grupa koje žive izvan Srbije nije sankcionisano po članu 317 Krivičnog zakona, a ni učestvovanje u aktivnostima rasističkih grupa nije uvek sankcionisano, navodi ECRI.\nSistem (samo)regulacije medija ne funkcioniše dobro. Savet za štampu je suviše slab, a operateri društvenih mreža ne sprečavaju niti uklanjaju govor mržnje.\nIzveštaj, pozivajući se na zvanične statistike, navodi da od 2010. do 2016. uočljivo smanjenje nasilja nad seksualnim manjinama. Vlasti u Srbiji su novim zakonskim odrebama unapredile zaštitu od zločina iz mržnje, čime se nasilje nad LGBT populacijom uzima kao otežavajuća okolnost, podseća se u izveštaju.\nNasilje nad LGBT populacijom uzima se kao otežavajuća okolnost\nKrivični zakon takođe štiti pojedince i organizacije koji promovišu jednakost, a Zakon o zabrani diskriminacije eksplicitno zabranjuje govor mržnje. Institucija Poverenika za zaštitu ravnopravnosti dobila je dodatno osoblje i odgovarajuća ovlašćenja.\nMeđutim, u izveštaju se navodi da se veliki broj prekršaja ne prijavljuje policiji, kao i da policijski službenici nisu uvek otvoreni za primanje žalbi, naročito od LGBT i romske populacije.\nVisok nivo nasilja nad homoseksualcima i transseksualcima posebno postaje vidljiv uoči Parade ponosa, konstatuju potpisnici izveštaja.\nRomi i dalje na margini\nECRI pohvaljuje to što je veliki broj romske populacije dobio lična dokumenta i što je povećno uključivanje romske dece u obrazovni sistem. Prema izveštaju UNICEF, na koji se poziva i Evropska komisija protiv rasizma i netolerancije, broj Roma bez ličnih dokumenata smanjen je sa 30.000 na 2.000.\nMeđutim, u izveštaju se navodi da država nije implementirala različite strategije i akcione planove koji se tiču romske populacije, kao i da je nasilje nad Romima u Srbiji kontinuirano.\nKomisija ukazuje i da svega šest procenata romske dece pohađa predškolske ustanove, a svega 46 posto završi osnovnu školu. Na važnim mestima u javnim službama nije zaposlen niti jedan Rom, stoji u izveštaju.\nSvega šest procenata romske dece pohađa predškolske ustanove, a svega 46 posto završi osnovnu školu\nKomisija Saveta Evrope navodi i da se ulažu nedovoljni napori da se unaprede uslovi života za romsku populaciju, a kao ilustraciju navodi podatak da su 72 procenta od svih romskih naselja i dalje neformalna.\nZločini iz mržnje prema romskoj populciji i izveštavanje o tome u medijima i dalje predstavlja veliki izazov za vlasti u Srbiji, konstatuje se u izveštaju.\nIzveštaj daje čitav niz preporuka srpskim vlastima. Vlasti bi trebalo da usvoje i sprovedu zakone koji zabranjuju govor mržnje. Kroz zakonodavstvo, vlasti bi trebalo da zaposle porcionalan broj pripadnika romske i drugih manjinskih grupa u javnom sektoru.\nIzveštaj, usvojen 22. marta, nastao je tokom boravka predstavnika ECRI u Srbiji i obuhvata period do decembra 2016. godine.\nSrbija (opet) pere ruke od srebreničkog genocida\n"Prihvatljivi" nacionalizam fudbalskog huliganstva u regiji\nAmnesti za RSE: EU dala novac pre tri godine, raseljeni Romi i dalje bez smeštaja\nGde je Elizabetino ime na spomen ploči u Mitrovici?\nStotinu mrtvih, hiljade povređenih u eksploziji u Bejrutu, stiže pomoć iz sveta


Istraživanje javnog mnjenja – Stavovi građana Srbije prema Rusiji - Institut za evropske poslove Institut za evropske poslove\nIstraživanje javnog mnjenja – Stavovi građana Srbije prema Rusiji\n·8. јула 2021. ·Saopštenja\nNajveći broj građana Srbije smatra Rusiju prijateljem a kao političara najzaslužnijeg za to vidi AleksandraVučića. O odnosima između Srbije i Rusije informišu se najviše preko televizije a većina nikada nije posetila Rusiju. Gotovo petina građana Srbije planira da napusti zemlju i od tog broja najviše njih planira da ode u zemlje Evropske unije. Raste broj građana koji smatraju EU najvećim donatorom, opada broj onih koji smatraju da je to Kina.\nŠestu godinu zaredom, Institut za evropske poslove u saradnji sa Ninamedia istraživačkom kućom sproveo je u aprilu istraživanje javnog mnjenja o odnosima Srbije i Rusije. Istraživanje je rađeno na reprezentativnom uzorku od 1207 ispitanika.\nProsečna ocena odnosa između Srbije i Rusije, prema mišljenju građan Srbije, iznosi 4,03, a više ocene daju žene, ispitanici mlađi od 30 i 60+ godina, osnovnog nivoa obrazovanja, iz Centralne Srbije i vangradskih naselja.\nVećina ispitanika (72%) veruje da će odnosi Srbije i Rusije u budućnosti biti bolji i to uglavnom žene, ispitanici mlađi od 30 godina i 60+ godina, sa završenom osnovnom školom, iz vangradskih naselja, dok 11% misli suprotno. U poređenju sa prethodnim talasom istraživanja, uočava se blagi pad ispitanika koji veruju da će odnosi između Srbije i Rusije u budućnosti biti bolji, kao i blagi rast onih koji smatraju da neće biti bolji.\nNajveći broj ispitanika se o odnosima Srbije i Rusije informiše preko televizije (36%), 24,8% putem internet portala, 12,6% preko štampanih medija, 11,8% navodi društvene mreže, 7,6% preko porodice, prijatelja i kolega, dok se ostali odgovori javljaju u manje od 5% slučajeva.\nČak 87% ispitanika nije bilo u Rusiji, dok 13% jeste i to su u većoj meri muškarci, ispitanici najvišeg nivoa obrazovanja, stanovnici Beograda, iz gradskih naselja.\nNešto više od polovine ispitanika (52,1%) smatra da od političara Aleksandar Vučić najviše radi na dobrim odnosima sa Rusijom, 9,4% navodi Ivicu Dačića, 6,6% navodi Nenada Popović, dok se ostali odgovori javljaju u manje od 4%. 25,2% ispitanika nema izraženo mišljenje.\nNajveći broj građana Srbije (83%) smatra da je Rusija prijatelj Srbije, 2% ima suprotno mišljenje, dok 15% ne zna odgovor na ovo pitanje. Broj ispitanika koji smatraju da je Rusija prijatelj Srbije je više izražen kod ispitanika mlađih od 30 i 60+ godina, a takođe opada sa porastom nivoa obrazovanja. U poređenju sa prethodnim talasima, uočava se blagi pad ispitanika koji smatraju da je Rusija prijatelj Srbije.\nNa osnovu rezultata istraživanja, 70% građana Srbije ne planira da ode iz Srbije, dok 18% njih planira i to većinom muškarci, mlađi od 45 godina, sa najmanje završenom srednjom školom. Države u koje bi otišli su na prvom mestu zemlje Evropske Unije (12%), dok je Rusija na drugom mestu (2,9%).\n30,5% ispitanika smatra da je Evropska Unija najveći donator Srbije, potom Kina (29%), dok 13,6% njih smatra da je to Rusija. 21,1% njih nema izraženo mišljenje, a ostali odgovori se javljaju u manje od 2%.\nDetaljnije informacije i grafikonski pregled za 2021. možete preuzeti ovde.\nRezultate istraživanja stavova građana prema Rusiji od prethodnih godina možete preuzeti:


Protest ispred KEDS-a i Vlade, zatraženo redovno snabdijevanje strujom i smjena ministarke – Radio Gora\nProtest ispred KEDS-a i Vlade, zatraženo redovno snabdijevanje strujom i smjena ministarke\nGrupa građana protestovala je danas ispred zgrade Kosovske kompanije za distribuciju električne energije (KEDS) u Prištini zahtjevajući redovno snabdijevanje strujom i smjenu ministarke privrede Artane Rizvanoli.\nDemonstranti su, između ostalog, uzvikivali “Struja nije luksuz” i “Hoćemo struju a ne izgovore”.\nNakon toga, protestna povorka je krenula do zgrade Vlade Kosova, kojoj su upućena tri zahtjeva – da građani budu snabdijeveni strujom 24 sata, da bude smenjena ministarka privrede Artane Rizvanoli i da se KEDS vrati u vlasništvo Kosova.\nJedna od organizatora protesta, Ljiridone Sijarina, rekla je da će protesti biti nastavljeni dok Vlada ne ispuni uslove i pozvala građane na naredni protest, kako bi bio što masovniji.\nVlada Kosova je 24. decembra uvela vanredne mjere za snabdijevanje električnom energijom, koje će važiti najduže 60 dana. Iako je KEDS najavljivao da će restrikcije trajati po dva sata dnevno, u nekim mjestima je to proteklih dana bilo znatno duže.


SAD u SB: Svet prošle noći za dlaku izbegao nuklearnu katastrofu\nDim nakon požara u zgradi centra za obuku u okviru nuklearne elektrane Zaporožje u Ukrajini, 4. mart 2022.\nSjedinjene Države i njihovi saveznici žestoko su kritikovali Rusiju u petak u Savetu bezbednosti (SB) Ujedinjenih nacija zbog granatiranja i zauzimanja preko noći ukrajinske nuklearne elektrane najveće u Evropi, prenosi Rojters.\n„Svet je sinoć za dlaku sprečio nuklearnu katastrofu“, rekla je Linda Tomas-Grinfild (Thomas-Greenfield), američka ambasadorka pri Ujedinjenim nacijama, na hitnom sastanku 15-članog Saveta bezbednosti, koji je sazvan nakon što su ruske trupe zauzele nuklearnu elektranu Zaporožje na jugoistoku Ukrajine.\n„Napad Rusije sinoć je doveo najveću evropsku nuklearnu elektranu u veliki rizik. Bio je neverovatno nepromišljen i opasan ugrozivši bezbednost civila širom Rusije, Ukrajine i Evrope“, rekla je Tomas-Grinfild.\nDok su granate pogađale tu oblast rano u petak, izbio je požar u zgradi za obuku - što je izazvalo uzbunu širom sveta pre nego što je požar ugašen i zvaničnici rekli da je objekat bezbedan.\nAmbasadorka Ujedinjenog Kraljevstva u Ujedinjenim nacijama Barbara Vudvord je rekla da se to ne sme ponoviti.\n“Čak i usred ilegalne invazije na Ukrajinu, Rusija mora da nastavi da se bori podalje i zaštiti bezbednost i sigurnost nuklearnih lokacija,“ istakla je.\nProcenjuje se da je na hiljade ljudi ubijeno ili ranjeno, a više od milion izbeglica je pobeglo iz Ukrajine otkako je Rusija počela invaziju 24. februara. Zapadne zemlje su uzvratile sankcijama koje su Rusiju gurnule u ekonomsku izolaciju.\nRuski izaslanik pri Ujedinjenim nacijama Vasilij Nebenzja odbacio je strahovanja Zapada zbog nuklearne elektrane i nazvao sastanak Saveta bezbednosti u petak još jednim pokušajem ukrajinskih vlasti da stvore „veštačku histeriju“.\n„Trenutno, Zaporošku nuklearnu elektranu i susednu teritoriju čuvaju ruske trupe“, rekao je on.\nVojne operacije oko nuklearnih lokacija i druge kritične civilne infrastrukture su "neprihvatljive" i "veoma neodgovorne", rekla je na sastanku šefica UN-a političkih pitanja Rozmeri Dikarlo (Rosemary DiCarlo).\n"Reaktori ukrajinske nuklearne elektrane nisu oštećeni nakon što je projektil tokom noći pogodio obližnju zgradu na toj lokaciji", rekao je prethodno šef Međunarodne agencije za atomsku energiju (IAEA) Rafael Mariano Grossi i dodao da veruje da je projektil ruski.\nKina je izrazila "ozbiljnu zabrinutost za bezbednost" nuklearnih objekata u Ukrajini nakon napada ruskih snaga.\nPortparol ministarstva spoljnih poslova Vang Venbin rekao je novinarima da će Kina nastaviti da prati dešavanja u nuklearnoj elektrani u Zaporožju i da "poziva sve zainteresovane strane da ostanu mirne i uzdržane, spreče dalju eskalaciju situacije i osiguraju bezbednost nuklearnih postrojenja".


Kompanija Lenovo predstavila dva nova IdeaTab tableta A serije i S6000\nKompanija Lenovo predstavila dva nova IdeaTab tableta A serije i S6000 – Personal magazin\nKompanija Lenovo je objavila da će plasirati nove modele Android tableta sa konfiguracijom i formom koje odgovaraju potrebama korisnika za ultra-prenosivim tabletima ali ujedno i potrebama za multimedijalnim preformansama. Pomenuti modeli,…\nKompanija Lenovo je objavila da će plasirati nove modele Android tableta sa konfiguracijom i formom koje odgovaraju potrebama korisnika za ultra-prenosivim tabletima ali ujedno i potrebama za multimedijalnim preformansama.\nPomenuti modeli, koji takođe mogu biti pohvaljeni jedinstvenim osobinama konekcije, biće dostupni od drugog kvartala 2013. godine. Svi proizvodi ove linije nude specifične konfiguracije koje su kreirane za različite korisničke grupe, i vodeći su u svojoj klasi što se tiče specifikacija i cene koja je konkurentna.\nPrvi predstavnici nove linije su dva nova IdeaTab tableta A serije, uređaji sa monitorom od 7 inča, dizajnirani tako da im je prenosivost optimalna. Model A1000 je idealan za korisnike kojima je ovo prvi tablet i odlikuje ga poboljšane audio preformanse, dok model A3000 nudi procesor sa četiri jezgra za brze preformanse bilo da je u pitanju igranje igrica ili pretraživanje web-a.\nPored ovih modela, kompanija Lenovo je takođe objavila novi model IdeaTab S6000 sa ekranom od 10 inča, koji nudi proširene opcije I/O, veliki, sjajni ekran i ultratanki profil zbog kojeg će vam sigurno zavideti dok u kafiću gledate filmove ili igrate igrice.\n„Naša najnovija porodica IdeaTab Android tableta napravljena je tako da savršeno ispunjava zahteve naših korisnika. Primetili smo da je model sa ekranom od 7 inča odlično prihvaćen, naročito su ga dobro prihvatili mladi, aktivni korisnici koji su uvek u pokretu, tako da smo napravili uređaj koji ispunjava potrebe ovakvih korisnika, kao i potrebe onih koji ga koriste za zahtevnije igrice i multimedije“, prokomentarisao je Chen Wenhui, potpresednik kompanije Lenovo i poslovne jedinice GM Mobile.\n„Uvereni smo da će se naša nova Android porodica svideti korisnicima širom sveta zato što smo ih učinili veoma dostupnim i fleksibilnim kako bi mogli da ispunjavaju višestruke potrebe, ali i budžete.“\nIdeaTab S6000, mobilni sistem kućne zabave\nKako su tableti nastavili svoj ulazak u mejnstrim, zahtevi za većim monitorima su povećali standarde na tržištu tableta. Kompanija Lenovo je kao odgovor ponudila IdeaTab S6000, uglađen i moćan model za korisnike koji traže uređaj koji neprimetno prelazi iz modela koji se koristi za zabavu u model koji se koristi za društvene medije, pa i više od toga.\nOvaj model odlikuje MTK 8389/8125 četvoro-jezgrarni procesor od 1,2 GHz, napredne multimedijalne i gejming preformanse, a napred se nalazi ekran od 10,1 inča rezolucije IPS 1280X800 sa širokim uglom gledanja od 178 stepeni, mikro HDMI port i digitalni mikrofon.\nModel S6000 takođe nudi i brojne dodatke kako bi optimizirao svoje preformanse kao alatka za povezivanje na društvene mreže obuhvatajući i HSPA+ i bateriju koja omogućava 8 sati neprekidnog WiFi web pretraživanja. Čak i sa ovakvim specifikacijama, model S6000 ne zaostaje sa stilom i pogodnošću; sve je zajedno spakovano u supertanki (8,6mm) i laki (560g) okvir.\nIdeaTab A3000, kompletne performanse u kompaktnom pakovanju\nU današnjem svetu u kojem je sve povezano, neophodno je da uređaji budu mobilni i da poseduju dobre preformanse. Model IdeaTab A3000 odlikuju specifikacijama koje bi očekivali od mnogo većeg uređaja. Odlikuje ga četvorojezgrarni MTK procesor od 1,2 GHz, koji služi kako bi bilo unapređeno iskustvo korisnika prilikom igranja igrica, gledanja video zapisa, deljenja fotografija i web pretraživanja. Pogodnosti faktora forme ekrana od 7 inča nisu ignorisani i na modelu A3000. Ovaj tablet, kojeg odlikuje ekran rezolucije anIPS 1024×600, težak je manje od 340g i debljine je tek 11mm, i ima memoriju velikog kapaciteta, koja može biti proširena na 64Gb sa spoljašnjom micro-SD karticom. Opcionalna 3G HSPA+ podrška omogućava Vam da ostanete povezani i kada ste u pokretu.\nIdeaTab A1000, džepni studio sa sistemom Dolby\nIdeaTab A1000 model nam u svojih 7 inča nudi audio iskustvo koje je inače rezervisano za skuplje tablete. Sa integrisanim sistemom zvuka Dolby Digital Plus i velikim zvučnicima koji su usmereni napred kako bi zvuk zaista dopirao do Vašeg uha, a ne do poda.\nModel A1000 pokreće Android Jelly Bean 4.1 i dvojezgrarni procesor od 1,2 GHz , ima 16GB integrisane memorije koja može biti proširena do 32GB sa micro-SD slotom, tako da tu možete da smestite sve Vaše sadržaje i ponesete ih u teretanu, kancelariju ili gde god želite. Dostupan je u crnoj i beloj boji.\nSistem za pristup internetu kompanije Lenovo\nSvi novi IdeaTab android tableti imaju sistem za pristup internetu, jedinstveni servis koji omogućava korisnicima da odmah pristupe internetu „out of the box“. Kada korisnici prvi put pokrenu neki od modela IdeaTab S6000, A3000 ili A1000, videće ikonicu koja označava Lenovo kao njihovog provajdera. Bez pravljenja posebnog plana podataka, možete odmah pristupiti internet stranicama, svom i-mejlu i deliti sadržaje sa prijateljima koristeći pristup HSPA+ 3G pomoću WiFi-a prema specifičnim konfiguracijama.\nKada početnom sistemu za pristup internetu kompanije Lenovo istekne vreme vama će biti ponuđena opcija da lako obnovite svoj plan ili izaberete neki alternativni sistem. Trenutno je sistem za pristup internetu kompanije Lenovo dostupan u većini većih zemalja zapadne Evrope uključujući Austriju, Belgiju, Dansku, Francusku, Nemačku, Irsku, Italiju, Holandiju u Ujedinjeno Kraljevstvo.\nKompanija Lenovo predstavila dva nova IdeaTab tableta A serije i S6000 was last modified: February 28th, 2013 by Redakcija\nA-serijaAndroidAndroid tabletIdeatabLenovoLenovo IdeaTabS6000\nNikon Sport Optics predstavlja najsavremeniji laserski daljinomer


Izvor: Večernje novosti, 07.Dec.2019, 14:30\nIz stana su izneli dva televizora, koji su njihovo vlasništvo Policija je identifikovala i obavila razgovor sa dvojicom muškaraca koji su navodno napali kupca Megatrenda Dejana Đorđevića, saznaju "Novosti". Reč je o vlasniku stana i njegovom sinu, od kojih Đorđević iznajmljuje tu nekretninu. Kako su izjavili policiji, oni su u petak došli u stan, kako bi pokušali da ga izbace, jer, kako tvrde, mesecima >> Pročitaj celu vest na sajtu Večernje novosti << ne plaća kiriju. Prethodno su mu i pisanim putem najavili svoj dolazak.Pročitajte još - Pretučen Dejan Đorđević: Pre neki dan je hteo da kupi Megatrend, a sada je napadnut ispred zgrade gde živi Iz stana su izneli dva televizora, koji su njihovo vlasništvo. Policija je o svemu obavestila nadležno tužilaštvo, koje je naložilo da se povodom ovog događaja dostavi izveštaj. Đorđević je navodni napad prijavio policiji u petak veče, a zatražio je i lekarski izveštaj, a njemu su konstatovane lakše telesne povrede.\nNezavisne Novine: Identifikovani napadači na kupca Megatrenda\nPolicija identifikovala napadače na kupca Megatrenda\nIzvor: Danas, 07.Dec.2019\nPolicija je identifikovala i obavila razgovor sa dvojicom muškaraca koji su osumnjičeni da su napali kupca Megatrenda Dejana Đorđevića, a reč je o vlasniku stana i njegovom sinu, od kojih Đorđević iznajmljuje tu nekretninu, prenose danas "Večernje novosti".\nNovosti: Kupca Megatrenda napali vlasnik stana koj je iznajmljivao i njegov sin\nIzvor: Beta, 07.Dec.2019\nPolicija je identifikovala i obavila razgovor sa dvojicom muškaraca koji su osumnjičeni da su napali navodnog kupca privatnog beogradskog univerziteta Megatrend Dejana Djordjevića, prenele su danas "Večernje novosti".Kako se navodi osumnjičeni su vlasnik stana i njegov sin, od kojih Djordjević...\n07.Dec.2019: Večernje novosti


Dačić: Srbija neće dozvoliti majorizaciju Srba u BiH - 16.12.2021, Sputnik Srbija\nUŽIVO Vesti: Ima li rešenja za situaciju u Ukrajini /video/\nDačić: Srbija neće dozvoliti majorizaciju Srba u BiH\nSrbija je garant sprovođenja Dejtonskog sporazuma i neće dopustiti da se, otimanjem nadležnosti Srpskoj, srpski narod u BiH majorizuje, izjavio je predsednik... 16.12.2021, Sputnik Srbija\nDačić je, u emisiji „Telering“, istakao da je opstanak Republike Srpske nacionalni interes srpskog naroda i Srbije.„Nama je interes da niko ne umanjuje ovlašćenja Republike Srpske bez njihove volje. Njima je interes da niko ne preti ukidanjem Republike Srpske. Nama je interes da se ne preti ukidanjem Republike Srpske ratovima i sukobima. Mislim da je to najvažnije, ne samo za Srbe nego za sve koji žive u BiH“, rekao je Dačić.On je naveo da bi svi u BiH trebalo da se drže Dejtonskog sporazuma, jer bi, kako je ocenio, svaka promena mogla da izazove destabilizaciju.„Treba se potruditi da se svi ponašaju u skladu sa Dejtonskim sporazumom“, poručio je Dačić, prenela je RTRS.\nsrbija, republika srpska (rs), ivica dačić, srbija – politika, region – politika, bosna i hercegovina (bih), region\n© Tanjug / SAVA RADOVANOVICPredsednik Skupštine Srbije Ivica Dačić\nSrbija je garant sprovođenja Dejtonskog sporazuma i neće dopustiti da se, otimanjem nadležnosti Srpskoj, srpski narod u BiH majorizuje, izjavio je predsednik Skupštine Srbije Ivica Dačić.\nDačić je, u emisiji „Telering“, istakao da je opstanak Republike Srpske nacionalni interes srpskog naroda i Srbije.\n„Nama je interes da niko ne umanjuje ovlašćenja Republike Srpske bez njihove volje. Njima je interes da niko ne preti ukidanjem Republike Srpske. Nama je interes da se ne preti ukidanjem Republike Srpske ratovima i sukobima. Mislim da je to najvažnije, ne samo za Srbe nego za sve koji žive u BiH“, rekao je Dačić.\nOn je naveo da bi svi u BiH trebalo da se drže Dejtonskog sporazuma, jer bi, kako je ocenio, svaka promena mogla da izazove destabilizaciju.\n„Treba se potruditi da se svi ponašaju u skladu sa Dejtonskim sporazumom“, poručio je Dačić, prenela je RTRS.\nAmerika i EU zajednički optužuju Srpsku za produbljivanje krize u BiH\n15 Decembar 2021, 21:46\nŠmit preti sankcijama Republici Srpskoj\n15 Decembar 2021, 17:55\nUŽIVO Raspad vlasti u Crnoj Gori: Protesti u više gradova, Vlada predlaže izbore18:18


Projekat rekonstrukcije Centralne kule do kraja 2016. - Istinomer\nProjekat rekonstrukcije Centralne kule do kraja 2016.\nGradski menadžer o rekonstrukciji Centralne kule na Starom sajmištu. (www.beograd.rs, 26. 2. 2016. godine)\n„Zavod za zaštitu spomenika kulture Beograda u narednom periodu treba da pripremi uslove koji će biti sastavni deo tendera za rekonstrukciju Centralne kule Agencije za investicije i stanovanje. Nakon toga očekuje se da do kraja godine bude završen i projekat rekonstrukcije, što bi značilo da bi u 2017. godini moglo da se počne sa rekonstrukcijom.“\nGradski menadžer Goran Vesić u februaru 2016. godine najavio je da bi sređivanje Centralne kule na Starom sajmištu trebalo da počne već naredne godine, a da će projekat rekonstrukcije biti gotov do kraja 2016.\nOvo je samo jedna od brojnih najava gradskih i republičkih političara u poslednjih deset godina koja se odnosi na rekonstrukciju kule ili uređenja Starog sajmište na kome se u vreme Drugog svetskog rata nalazio nacistički logor.\nPrethodne vlasti otvorile su ovu temu 2006, a 2007. godine je obrazovana komisija koja će se baviti pitanjem Starog sajmišta. Međutim, zbog komplikovanih imovinskih odnosa, nedostatka političke volje i sporenja oko prirode istorijskih činjenica na lokaciji Starog sajmišta danas imamo samo ruinirane objekte, zapušten prostor, stanovnike u paviljonima koji su bili sastavni deo logora i kafanu u nekadašnjem Turskom paviljonu.\nKada imamo u vidu neslavnu prošlost uređenja Starog sajmišta, gotovo da ne čudi što ni pored obećanja gradskog menadžera, projekta rekonstrukcije Centralne kule još uvek nema. Kako za Istinomer objašnjava Vesić do kašnjenja je došlo jer se pojavila geodetska greška u snimku iz 1952. godine.\n„Koliko god da zvuči banalan taj problem, nije naivan i naprosto traje, tada će Zavod za zaštitu spomenika uraditi idejno rešenje za vraćanje u pređašnje stanje. Posle toga slede lokacijski uslovi i onda sledi tender za izradu tehničke dokumentacije što je ustvari projekat da bi smo mogli da pristupimo sanaciji te Centralne kule. Ja se nadam da to možemo da završimo u 2017. godini, iako smo verovali da možemo u 2017. godini da počnemo rekonstrukciju Centralne kule. Kako sada stoje stvari realnije je da to počne u 2018. godini“, kaže Vesić za Istinomer.\nVesić dodaje da je u planu donošenje posebnog zakona kojim će Staro sajmište biti proglašeno kao posebno područje kako bi se rešili imovinsko-pravni odnosi. Kako kaže, do sada je jedino Centralna kula apsolutno imovinski rešena i u vlasništvu je grada Beograda. Do sada su u njoj živeli i radili umetnici, međutim oni su dobili ateljea na drugim lokacijama i kula je sada raseljena, tvrdi Vesić.\nIpak, Istinomer je bio na licu mesta i umesto raseljene kule zatekli smo dva stana u kojima žive porodice. Gradski menadžer poriče da iko živi u kuli, a predsednik Komisije za Staro sajmište Jovan Ćulibrk kaže da će i slučajevi ovih porodica biti rešeni.\nCentralna kula na Starom sajmištu, foto: Youtube printskrin\nJedno je sigurno, dok se svi problemi ne reše, neće početi ni dugo najavljivana rekonstrukcija kule. Tako je još jedan rok ponovo probijen, a obećanje Gorana Vesića dobija ocenu neispunjeno.\nDugoročni plan je da se na terioriji Starog sajmišta, gde se nekada nalazio logor, izgradi memorijalni kompleks. On bi trebalo da bude detaljno uređen Zakonom o Ustanovi spomen žrtve. Radna verzija pojavila se u javnosti u februaru ove godine kada je izazvala brojne i burne reakcije. Kritike su uglavnom dolazile iz jevrejske zajednice. Neke su se ticale pravopisnih zamerki, kao na primer da se Holokaust i Porajmos pišu velikim slovima, dok su se najčešće odnosile na nespominjanje uloge vlade Milana Nedića i njene saradnje sa okupatorima.\nPredsednik Saveza jevrejskih opština Ruben Fuks za Istinomer kaže da su radnoj grupi koja je radila zakon predate primedbe i predlozi, pa da do pojave konačne verzije, ne želi da komentariše nacrt koji se pojavio. Predsednik radne grupe i gradske komisije koja se bavi Starim sajmištem Jovan Ćulibrk kaže da zakon nije ni trebalo da se nađe u javnosti, jer još uvek nije ni blizu konačne verzije. Kada do nje dođe, zakon će proći javnu raspravu i svi će moći da daju svoje predloge. Završetak rada na zakonu Ćulibrk očekuje do kraja 2017, a izgradnju memorijalnog kompleksa tek za trideset godina.\nGrad Beograd Staro sajmište Jevreji Holokaust


Novaković: Branićemo se od neargumentovanih napada u medijima | Palelive.com\nPočetna Regija Istočno Sarajevo Novaković: Branićemo se od neargumentovanih napada u medijima\nISTOČNO SARAJEVO – Rektora Univerziteta u Istočnom Sarajevu Mitar Novakovića rekao je da je na današnjoj vanrednoj sjednici Senata dobio podršku u smislu zaustavljanja napada kojima je ova obrazovna ustanova izložena u proteklih mjesec dana u sredstvima javnog informisanja.\nPoslije vanredne sjednice Senata, Novaković je rekao novinarima u Istočnom Sarajevu da će “Univerzitet nastaviti da se brani od takvih napada, koji su neargumentovani, neutemeljeni i nemaju veze sa akademskom stvarnošću”.\n“Na današnjoj vanrednoj sjednici posvetili smo se temama koje su se posljednjih nekoliko mjeseci objavljivale u sredstvima javnog informisanja. To je ružan odnos prema fakultetima”, rekao je Novaković.\nNa pitanje novinara kakav je status dekana Mašinskog fakulteta Dušana Golubovića, s obzirom da je rektor 22. oktobra odbio prijedlog Naučno-nastavnog vijeća ovog fakulteta da mu bude produžen mandat, Novaković je rekao da su “mediji neke stvari loše interpretirali” i da rektor Univerziteta nije taj koji smjenjuje i postavlja dekane fakulteta.\n“Rektor daje saglasnost ili je povlači, ali ne smjenjuje. Vijeće fakulteta je predložilo da Dušan Golubović bude dekan još jedan mandat, a mi smo tražili ime još jednog kandidata, da se odredimo koji je prijedlog kvalitetniji”, tvrdi Novaković.\nOn je dodao da sa Naučno-nastavnim vijeće Mašinskog fakulteta još nije razgovarao o toj temi, ali da se zalaže da budu predložena dva kandidata za funkciju dekana ovog fakulteta.\nNakon sjednice Senata, Golubović nije želio da daje izjave, dodavši da je jutros započeo razgovor sa rektorom Novakovićem koji je, kako kaže, krenuo u dobrom smjeru i, vjerovatno, će biti nastavljen u ponedjeljak, 28. oktobra.\nNovaković je ranije zatražio i od dekana Filozofskog fakulteta na Palama Milanke Babić da sazove sjednicu Naučno-nastavnog vijeća na kojoj bi bila razmotrena njena smjena.\nBabićeva je tada izjavila da će sazvati sjednicu, ali da će od rektora tražiti obrazloženje za optužbe koje je iznio na njen račun.\nPrethodni članakRenovira se “Andrićev konak”\nNaredni članakOtvorena laboratorija za videokonferenciju


Cazin: Prvi investitori počinju sa radom u Poslovnoj zoni Ratkovac — Radio Velkaton : Radio Velkaton\nCazin: Prvi investitori počinju sa radom u Poslovnoj zoni Ratkovac\nPotpisivanjem ugovora o kupoprodaji nekretnine u Poslovnoj zoni Ratkovac u petak je ozvaničen početak konkretnog funkcioniranja projekta koji je Grad Cazin uspješno razvijao u proteklom periodu. Riječ je o investiciji njemačke firme vrijednoj 4 miliona eura, odnosno pogonu za proizvodnju pločastog namještaja u kojem je posao osiguran za 39 radnika.\n– „Ova firma ima dva pogona u Njemačkoj i dva u Ukrajini, a vlasnik se nakon susreta s predstavnicima Grada Cazina i obilaska industrijske zone Ratkovac, vrlo brzo odlučio za novu investiciju upravo ovdje. Ja bih se zahvalio gradonačelniku Ogreševiću i savjetniku Hamdiji Ljubijankiću te ostalim uposlenicima gradske uprave na maksimalnoj podršci i angažmanu da nam olakšaju proces registracije i uspostave firme. Imamo već prijavljene radnike koji su na edukaciji u Njemačkoj i proizvodnja bi trebala krenuti već od augusta“, rekao je Bajrić naglasivši da će svi radnici nakon uspostave hale, već biti osposobljeni za proizvodnju te dodao:\n– „Ugovor imamo na sedam godina sa samo jednim kupcem, tako da u narednih sedam godina nemamo nikakvu krizu kada je u pitanju plasman proizvoda iz cazinske fabrike pločastog namještaja.”\nadnici, koji su već prijavljeni i osigurani, od februara su otpočeli tromjesečnu obuku u Njemačkoj, a kupljena parcela u Poslovnoj zoni Ratkovac je 6.500 kvadratnih metara. Pogon za proizvodnju zauzeće 3.200 kvadratnih metara prostora i sve će biti spremno za proizvodnju koja počinje u augustu.\n– „Ja sam danas izrazito sretan i kao gradonačelnik i kao Cazinjanin jer je ovo danas za nas jedan veliki iskorak u pravcu ekonomskog razvoja i svega onog što smo planirali i zamislili kada je u pitanju privredni razvoj Cazina. U našu industrijsku zonu danas zvanično ulazi prvi investitor, ozbiljna njemačka kompanija sa vrlo konkretnim planovima i značajnim ulaganjima. S obzirom da je ovo ohrabrujući iskorak, realno je očekivati da će ovo potaknuti točak novih investicija. Mislim da je ovo danas naš najznačajniji projekat i početak konkretne realizacije svega onog za što smo se sistematski i vrlo odgovorno pripremali nekoliko godina unazad“, istaknuo je gradonačelnik Cazina Nermin Ogrešević prilikom današnjeg potpisivanja ugovora.


Han: Moguća razmjena teritorija bi mogla da bude posljednji djelić veće slagalice - dijalogin My title\nHan: Moguća razmjena teritorija bi mogla da bude posljednji djelić veće slagalice\nEvropski komesar za proširenje Johanes Han izjavio je da bi razmjena teritorija između Srbije i Kosova mogla da bude dio pravno obavezujućeg sporazuma, naglasivši da je jedini preduslov za EU da svaki sporazum mora da doprinese miru i stabilnosti regiona.\nU razgovoru za The Washington Post, tokom nedavne posjete SAD, Han je izrazio nadu da će rješenje spora oko imena Makedonije poslužiti kao preteča za rješavanje drugih konflikata na Zapadnom Balkanu, uključujući i zastoj u dijalogu Srbije i Kosova.\nGovoreći o mogućem prilagođavanju granice, Han je naglasio da bi pravno obavezujući sporazum dvije strane pokrio i oblasti šire od pitanja granice i da “jedan od ključnih elemenata budućeg sporazuma mora biti poštovanje manjinskih prava”.\n“U ovom trenutku niko ne može da predvidi šta bi mogao da bude konačan ishod. Moguća razmjena teritorija bi, u svakom slučaju, mogla da bude, ako hoćete, posljednji djelić veće slagalice… Jedini preduslov koji smo postavili jeste da bilo kakav bilateralni sporazum mora da doprinese miru i stabilnosti regiona”, rekao je Han.\nPovodom ocjena da bi povlačenje SAD sa vodeće pozicije u politici prema Zapadnom Balkanu moglo da destabilizuje taj region, Han je, kako navodi The Washington Post, ponudio drugačiji pristup.\n“To je neka vrsta laganog vraćanja u normalu”, rekao je dodajući da 75 odsto trgovinske razmjene region obavlja sa zemljama EU.\n“SAD su ranije bile u vođstvu zbog NATO intervencije… Situacija se promijenila… Ako pogledam u širem vremenskom okviru, u regionu ima napretka. Na primjer, ako bi na terenu bilo nekih sukoba između Srbije i Kosova, u prošlosti bi lako vodilo u nasilje, dok danas lideri uzimaju telefon i zovu jedan drugog”, rekao je Han za The Washington Post.\nSAD veoma podržavaju EU u i oko regiona ali vjerujem da su srećni što smo mi preuzeli vođstvo, dodao je Han.\nTagged as dialog, dijalog, dijalogin, granica, Johanes Han, Kosovo, Srbija, دیالوگین.\nPočelo suđenje Atifu Dudakoviću i drugima


Brojač svetske populacije: Evo koji gradovi trenutno imaju najviše stanovnika – Krstarica\nA. J. 19. juna 2021. 04:11\nPrema najnovijim podacima sajta World Population Review koji iz sekunde u sekundu broji stanovnike sveta, ovako izgleda lista od deset gradova sa najvećim brojem stanovnika.\nBeograd i dalje najgori, trocifreno čak šest gradova\nUbedljivo najveći grad na svetu je Tokio, koji ima 38 miliona stanovnika kada se u obzir uzme cio region pokriven tokijskim metroom. Osaka ipak zauzima 10. mesto iako ima skoro upola manju populaciju.\nPored Meksiko Sitija i Sao Paula, dosta visoko na listi su i južnoamerički gradovi Buenos Ajres, Rio de Žaneiro, Bogota i Lima. Njujork se nalazi na 44. mestu sa malo više od 8 miliona stanovnika.\nPosle Kaira, najveći gradovi Afrike su Kinšasa i Lagos sa populacijama od blizu 15 miliona stanovnika.\nNajmnogoljudniji australijski grad, Melburn, zauzeo je tek 78. mesto sa 5 miliona.


DRUGA LIGA SRBIJE – VOJVODINA: Bod doneo Andrić\nIako su najavljivali nastavak pobedonosne serije (u jesenjem delu prvenstva zabeležen je skor od sedam pobeda u sedam utakmica) iz prvog dela šampionata, igrači Kluba malog fudbala Bečej „okliznuli“ su se na gostovanju u Kačarevu i sa domaćim Kraljevićevom odigrali nerešeno: 3:3.\nBARAŽ ZA PRVU LIGU SRBIJE: Dovoljan i bod za elitu\nPred igračima Kluba malog fudbala Bečej je utakmica sezone. Protivnik, Novi Pazar, nezgodan i ozbiljan rival imao je meč odmora u kojem je mogao polako da odmori igrače i definiše taktiku. Za razliku od Novog Pazara, Bečejci su prošlog vikenda otputovali u Pirot, gde su poraženi od domaćina sa 10:4. Golove za Bečej, koji je na istok Srbije otputovao bez Ikića, Sekulića i Vučkovića, postigli su Šćepanović (2), Jovanović i Stanojev, po jedan. Ovom pobedom Pirot je obezbedio put u Prvu ligu Srbije, dok će se drugi putnik tražiti sutra u meču Bečeja i Novog Pazara.\n18 maj 2012\tSportski mozaik\nBARAŽ ZA PRVU LIGU SRBIJE: Plasman u elitu\nOno što su obećali i učinili su. Igrači Kluba malog fudbala Bečej pobedom od 9:2 na svom terenu nad ekipom Novog Pazara u poslednjem kolu baraža overili su kartu za Prvu ligu Srbije izvađenu pre tri kola u Novu Pazaru i time se nakon samo jedne sezone pauze vratili u krem futsala. Ekipa sačinjena od igrača iz Bečeja pojačana sa pridošlicama iz Novog Bečeja (Blažin) i Vrbasa (Arvai) još jednom je dokazala (većina igrača i prvi put kada je obezbeđen plasman u Prvu ligu Srbije u sezoni 2009/2010. bila je iz Bečeja) da je najbolja među momcima koji igraju futsal u Vojvodini.\n25 maj 2012\tSportski mozaik\nPretprošla sezona velika opomena: Elita traži pojačanja\nNakon osvajanja drugog mesta u baraž sistemu za plasman u Prvu ligu Srbije a time i ulaska u futsal elitu, pred rukovodstvom Kluba malog fudbala Bečej je veliki izazov: kako u uslovima besparice sakupiti tim koji neće ponoviti istoriju (KMF Bečej se pre tri sezone plasirao u Prvu ligu Srbije, ali se nakon samo jedne sezone takmičenja vratio u Drugu ligu), već će uspeti da zadrži prvoligaški status.\nPRVA LIGA SRBIJE: Prva „trojka“\nIgrači Kluba malog futsala Bečej počeli su sa takmičenjem u Prvoj futsal ligi Srbije i odigrali već dva kola u kojima su zabeležili jednu pobedu i jedan poraz.


URUČENA REŠENJA PRVIM IPARD KORISNICIMA | Info tim logistika\n06.07.2018 Podelite: Kategorija: Ostalo\nPovodom godinu dana rada Vlade Srbije, danas je u Subotici ministar poljoprivrede, šumarstva i vodoprivrede Branislav Nedimović uručio prvih deset rešenja o odbravanju projekta poljoprivrednim proizvođačima koji su podneli zahteve na IPARD javni poziv za nabavku nove mehanizacije. Korisnici sada mogu da krenu sa realizacijom svojih investicija, a potom podnesu i zahtev za isplatu. Preko IPARD programa – pretpristupnog instrumenta finansijske podrške EU našoj poljoprivredi i ruralnom razvoju, ostvariće povraćaj uloženih sredstava od najmanje 60 odsto.\nMinistar Nedimović je tim povodom poručio da će uz pomoć IPARD podrške u srpsku poljoprivredu u naredne tri godine biti investirano oko 400 miliona evra.\nU skladu sa Finansijskim sporazumom između Vlade Republike Srbije i Evropske komisje, kojim je omogućeno sprovođenje IPARD programa, srpskim poljoprivrednicima omogućeno je da koriste investicionu podršku u iznosu od 175 miliona evra bespovratne pomoći do 2020. godine.\nNedimović je istakao da posle osam godina priče o IPARD-u, danas Srbija ima prve konkretne ugovore.\nOvo je za nas veliki dan i pravimo prekretnicu u poljoprivredi, jer po prvi put evropske pare idu direktno u ruke srpskih poljoprivrednika“, istakao je Nedimović.\nRešenja su dodeljena za pet poljoprivrednika koji se bave stočarstvom, četiri ratarstvom, a jedan voćarstvom.\n„Nadam se da će naši poljoprivrednici u vremenskom periodu koji im je određen nabaviti mehanizaciju i dobiti povraćaj svojih sredstava i nadam se da ćemo ih narednih meseci obići i uveriti se kako mašine rade“, ukazao je Nedimović.\nMinistar im je poželeo da smanje troškove i povećaju kvalitet proizvodnje i upozorio da postoji kontrola trošenja sredstava, kao i zabrana otuđenja mehanizacije i vozila do određenog perioda.\nDragiša Kovačević iz Rume, koji se bavi voćarstvom, a kojem je danas uručen ugovor o bespovratnoj finansijskoj pomoći, navodi da će sredstva iskoristiti za kupovinu berača višnje.\n„To je mehanizovana berba i nadam se da će mi pomoći u smanjenju troškova, bržem obavljanju posla i povećanju kvaliteta proizvoda“, kazao je Kovačević.\nPrema njegovim rečima procedura za dobijanje sredstava nije bila komplikovana, a pomogla mu je agencija koja je vodila administartivni deo, te je čitav posao, kaže, završio za šest meseci.


Vakcina protiv kovida19 možda do septembra ako “sve bude savršeno” - Glas Zaječara\nHome Društvo Vakcina protiv kovida19 možda do septembra ako “sve bude savršeno”\nVakcina protiv kovida19 možda do septembra ako “sve bude savršeno”\nVakcina protiv koronavirusa mogla bi biti spremna do septembra, izjavila je Sara Gilbert, profesorka vakcinologije na Univerzitetu Oksford. Ova naučnica vodi jedan od najnaprednijih britanskih timova i za londonski Tajms je rekla da je sada 80 odsto sigurna da će vakcina delovati, a mogla bi biti spremna do septembra.\n“Mislim da postoji velika verovatnoća da će delovati na osnovu drugih stvari koje smo napravili s ovom vrstom vakcine. To nije samo pretpostavka i kako svaka nedelja prolazi imamo više podataka koje moramo pogledati”, rekla je Gilbert\nGilbert očekuje da bi ispitivanja na ljudima mogla da počnu u naredne dve nedelje.\nOna smatra da je uspeh do jeseni „gotovo moguć ako sve bude išlo savršeno“.\nVećina stručnjaka kaže da bi za vakcinu protiv koronavirusa moglo biti potrebno do 18 meseci, kako bi se razvila i distribuirala na globalnom nivou, ali profesor Gilbert želi da ubrza proces kliničkog ispitivanja i to tako što će dopustiti da se dobrovoljci što pre prirodno zaraze.\nOna smatra da će sa dobrovoljcima iz mesta koja nemaju nametnute mere zatvaranja postići najdelotvornije rezultate.\n„Ako se ispostavi da jedno od ovih mesta ima visoku brzinu prenosa virusa, vrlo brzo ćemo dobiti rezultate delotvornosti vakcine, tako da je to jedna strategija za smanjenje vremena“, navodi naučnica.\n„Totalni lokdaun čini ga težim“, priznala je naučnica, ali navodeći da ni njen tim ne želi stvaranje “imuniteta stada”.\n“Želimo da budu osjetljivi i izloženi istraživanjima kako bi samo proverili delotvornost“, navela je Gilbert.\n“Ne želimo da napravimo dobru vakcinu, a da nemamo ni jednu dozu”\nIzrada potrebnih miliona doza vakcina, međutim, mogla bi da traje mesecima. Gilbert je za Tajms rekla da razgovara s britanskom vladom o finansiranju i pokretanju proizvodnje, pre postizanja konačnih rezultata, čime će javnosti omogućiti pristup vakcini, odmah, ako se dokaže da deluje.\n„Ne želimo da sačekamo kraj ove godine i otkrijemo da imamo visoko delotvornu vakcinu ali nijednu dozu za upotrebu“, objasnila je naučnica.\nTim Sare Gilbert tim jedan je od destina širom sveta koji radi na razvoju vakcine i najnapredniji je u Britaniji.\nKolege veruju da bi tim profesorke Gilbert mogao da dođe do vakcije\nBrendan Vren profesor na Londonskoj školi za higijenu i tropsku medicine smatra da je tim za vakcinologiju sa Oksforda među najnaprednijim na svijetu i već nekoliko godina radi na biopripremi vakcina.\n„To znači da mogu brzo testirati i proceniti kandidate za vakcinu Covid-19 (čak i kod ljudskih dobrovoljaca)“, kaže Vren\nMeđutim, on upozorava da bi Velika Britanija zbog nedostatka proizvodnih kapaciteta, mogla stići na “začelje”, ukoliko to zavisi od drugih zemalja s velikim proizvodnim kapacitetima, poput Nemačke, Belgije i Francuske.\nIzvor: Times; Independent, Insajder\nPrethodni tekstJoš tri osobe iz Bora pozitivne na virus „Covid 19“\nNaredni tekstU Zaječaru danas sunčano i toplo: Sutra još toplije


VEČERAS OD PONOĆI IZBORNA TIŠINA - CG Live\nVEČERAS OD PONOĆI IZBORNA TIŠINA\nadmin 31/08/2020 1 min read\nVečeras u ponoć počinje izborna tišina uoči parlamentarnih izbora, koji će se održati 30. avgusta, a na kojima učestvuje 11 izbornih lista.\nIzbori bi donekle mogli biti neizvesniji u odnosu na prethodne, procjena je analitičara bazirana na anketama javnog mnjenja.\nKampanja je uglavnom protekla u mirnijoj atmosferi u odnosu na prethodne izbore, opozicione partije se međusobne ne napadaju a u finišu kampanje glavne poruke stižu od najviših državnih zvaničnika i crkvenih velikodostojnika Srpske pravoslavne crkve koja je prvi put aktivno uključena u predizbornu kampanju.\nZbog korona virusa nije bilo velikih skupova, na otvorenom je dozvoljeno okupljanje najviše 100 ljudi, kampanja se dominatno vodila preko društvenih mreža i portala, a evidentan je rad na terenu i direktno obraćanje biračima.\nU Bijelom Polju pravo glasa ima oko 40 hiljada građana upisanih u birački spisak, koji će glasati na 103 biračka mjesta.\nPrevious NA GRANIČNOM PRELAZU DOBRAKOVO I DALJE BEZ GUŽVI, ULAZAK SAMO UZ TEST\nNext IJZ: JOŠ ČETIRI OSOBE IZ BIJELOG POLJA POZITIVNE NA KORONU


Borelj domaćin neformalne večere sa liderima Zapadnog Balkana - Radio Kontakt Plus\n18:57, 10.05.2022 Izvor: Gazeta Express, Radio Kontakt Plus\nPortparol Evropske komisije za spoljne poslove, Peter Stano, potvrdio je za Express da će visoki predstavnik EU Borelj u sredu nastaviti sa tradicijom pozivanja lidera Zapadnog Balkana na neformalnu večeru.\n„Visoki predstavnik za spoljnu politiku i bezbednost nastavlja sa tradicijom pozivanja lidera Zapadnog Balkana na neformalnu večeru dva puta godišnje kako bi razgovarali o budućnosti regiona i glavnim izazovima sa kojima se suočava. To uključuje situaciju u regionu i odnosima EU i Zapadnog Balkana, očekivanja o pristupanju EU i širi geopolitički kontekst. Obično je učešće na nivou lidera (predsednika) ili premijera. Prethodna neformalna večera održana je septembra 2021, u Njujorku, na marginama Generalne skupštine UN, a prva pod mandatom visokog potpredsednika Borelja bila je prošle godine 18. maja. Sledeća neformalna večera biće u Briselu sutra, u sredu uveče“, rekao je Stano u pisanoj izjavi za Express.\nS obzirom na to da su kosovska predsednica Vjosa Osmani i kosovski premijer Aljbin Kurti u poseti Sjedinjenim Državama, Kosovo će, prema navodima medija, predstavljati ministarka spoljnih poslova, Donika Gervala.\nMediji u Beogradu javljaju da je predsednik Srbije Aleksandar Vučić već prihvatio poziv.\nTagovi: EUCrna GoraSeverna MakedonijaBiHAleksandar VučićKosovoSrbija


2014-06-11 10:49:56 | Kategorija: Srpski\nSkorašnja "Događanja" oko "Južnog toka" potvrdila su odlučnost zemalja Evropske unije da istraju na principima nemonopolskog ponašanja u energetici, pa se insistira i na izjašnjavanju članica EU i pretendenata za članstvo u EU da unutrašnjim zakonodavstvom i praktičnim političkim potezima vlast zaštiti svoje građane od bilo kakvog i bilo čijeg energetskog i političkog monopola, što Vlada Srbije odbija da uradi, odnosno odlaže da to učini.\nJasno se primećuje da postoje dve politike u samom vrhu države koje su suprotstavljene: jedna "rusko-azijska" politika Predsednika i jedna, navodno, "proevropska" politika Vlade. Takvo ponašanje može duboko da podeli ne samo političku, ekonomsku, privrednu, akademsku, finansijsku pa i crkvenu elitu Srbije, nego i njene građane, rezultujući stvaranju "patriotskih" i "NATO" navijača, što je potencijalno prosuti benzin koji čeka varnicu da rezultura nesagledivom nestabilnošću i otvorenim sukobima.\nIsto tako se primećuje da je moralno beznađe u Srbiji sve dublje. Političke elite Srbije, svi njeni akteri, sve političke stranke, svi parlamenti i sve lokalne samouprave dugogodišnjim porazima, krađama, neispunjenim obećanjima udaljili su se od građana, a najnovija događanja oko "pretorijanaca" Aleksandra Vučića dodatno su moralno srozala političare sa najvišim pozicijama u državi. Istovremeno, prva politička ličnost Srbije, njen premijer, upravo je imao sličnu sudbinu, sličan put: od mladog "pretorijanca" i ogrezlog nacional-fašiste Vojislava Šešelja, koji za


Vatikan i posljedice “masakra ljudskih prava”u Norveškoj – DAVID\nVatikan i posljedice “masakra ljudskih prava”u Norveškoj\nDragomir Antonić | jul 28, 2011 at 23:47\nCilj projekta je bio da žene rode decu, koja će kasnije biti podvrgnuta specijalnom vaspitanju i školovanju. Kad završe specijalnu obuku i odrastu preuzeli bi vodeće položaje u društvu, politici, vojsci, nauci, obrazovanju, finansijama. Po tvorcima projekta, time bi se obezbedio napredak Nemačke i njenog poretka i ostvario san o hiljadugodišnjem trajanju Rajha. Sve je rađeno u velikoj tajnosti i za vreme trajanja projekta rođeno je po merodavnim podacima oko 15.000 dece.\nPoraz Nemačke sprečio je dalji razvoj eksperimenta, ali je nepobitno utvrđeno da je takozvanim „ pacovski kanalima“ koje su organizovali službenici Vatikana i simpatizeri nacista, u Južnu Ameriku, pored nacista i njihovih saradnika, prebačeno i oko dve hiljade dece rođenih u tim brakovima.


Mihajlovićeva sa delegacijama Mađarske i Kine o izgradnji brze pruge Beograd-Budimpešta - Železnice Srbije ad\nMihajlovićeva sa delegacijama Mađarske i Kine o izgradnji brze pruge Beograd-Budimpešta\nPotpredsednica Vlade Srbije i ministarka građevinarstva, saobraćaja i infrastrukture, prof. dr Zorana Mihajlović, razgovarala je danas sa delegacijama Mađarske i Kine o projektu izgradnje brze pruge između Beograda i Budimpešte. Zajednički dogovor delegacije Srbije, NR Kine i Mađarske na sastanku Trilateralne radne grupe za izgradnju brze pruge Beograd-Budimpešta je da pozovu Severnu Makedoniju i Grčku da se pridruže ovom projektu.\n“Razgovarali smo o tome da nije dovoljno samo da postoji brza pruga od Beograda do Budimpešte, nego da ovaj važan koridor produžimo i pozovemo Severnu Makedoniju i Grčku da se priključe ovom projektu, kako bismo dobili pravi i potpuno modernizovan železnički koridor koji uključuje Budimpeštu, Beograd, Skoplje i Luku Pirej”, rekla je Mihajlovićeva, koja je bila domaćin Osmog sastanka Trilateralne radne grupe Srbije, Mađarske i NR Kine za projekat rekonstrukcije i modernizacije pruge Beograd-Budimpešta, koji je danas održan u Beogradu.\nU razgovoru sa delegacijom Mađarske, koju je predvodio ministar za inovacije i tehnološki razvoj Laslo Palkovič, Mihajlovićeva je istakla da je ova pruga deo važnog regionalnog koridora koji povezuje centralnu i južnu Evropu i da bi zbog toga trebalo u projekat uključiti i ostale zemlje na ovom koridoru – Severnu Makedoniju i Grčku.\n“Srbija dobro napreduje u realizaciji projekta i radovi su u toku na dve deonice od Beograda do Novog Sada, a potpisali smo i komercijalne ugovore za deonicu Novi Sad – Subotica, za koju se pripremamo za početak radova”, rekla je Mihajlovićeva.\nPalkovič je upoznao Mihajlovićevu sa trenutnom dinamikom realizacije projekta rekonstrukcije i modernizacije pruge na teritoriji Mađarske. On je, takođe, naglasio da su odnosi Srbije i Mađarske sve snažniji u različitim oblastima.\nNakon sastanka sa mađarskom delegacijom, ministarka Mihajlović, je razgovarala sa delegacijom NR Kine, koju je predvodio Ning Đidže, potpredsednik Nacionalne komisije za razvoj i reforme NR Kine.\nOna je istakla da Srbija i NR Kina imaju posebne prijateljske i bilateralne odnose, zahvaljujući saradnji dva predsednika, i naglasila da vrednost trenutnih zajedničkih projekata iznosi pet milijardi evra, dok je za potencijalne projekte planirano još toliko.\nPotpredsednica Vlade je u razgovoru sa kineskom delegacijom ponovila da bi zbog regionalnog značaja ove pruge bilo dobro uključiti i druge dve države – Severnu Makedoniju i Grčku u projekat brze pruge, čime bismo dobili ozbiljan koridor Budimpešta-Beograd-Skoplje-luka Pirej.\nNing Đidže je istakao da su odnosi, saradnja i političko poverenje između dve države sve intenzivniji i bolji, te da projekat modernizacije brze pruge predstavlja odličan primer saradnje u regionu.\n“Uz zajedničke napore i podršku, izgradnja deonice brze pruge kroz Srbiju dobro napreduje. Očekujemo da 2020. bude gotova deonica od Beograda do Stare Pazove i da započne izgradnja treće deonice od Novog Sada do Subotice. Drago nam je da se kineska tehnologija i oprema koriste u realizaciji ovog važnog projekta. Iskrena zahvalnost Vladi Srbije na snažnoj podršci”, rekao je on.


VAR stiže u komšiluk, model finansiranja kao poručen za Srbiju! - Sportske.net\nVAR stiže u komšiluk, model finansiranja kao poručen za Srbiju!\nKomšije prave novi iskorak i nastavljaju sa približavanjem lige zapadnom svetu. Da li je ovaj model moguć i u Srbiji?\nFoto: Beta/Gareth Fuller, PA via AP\nMnogo važan dan za Partizan, očekuju se DVE konkretne odluke!Na ''Marakanu'' stigla milionska ponuda, ovo je Zvezdin odgovor!Zvezda bila spremna da odreši kesu za odličnog Čeha, da li je sad odustala?!Rikardov osvrt na jesen u Partizanu, otkrio i gde bi voleo da nastavi karijeruSaša Ilić za sedam dana puni 41 godinu, hoće li igrati na proleće?\nVideo tehnologija rapidnom brzinom osvaja evropski fudbal i vrlo brzo će većina liga sa "Starog kontinenta" funkcionisati uz VAR.\nRanije ove godine najavljeno je da u Hrvatsku fudbalsku ligu (HNL) od sezone 2019/20 biti uveden VAR, a portal "24sata" prenosi na koji način će video tehnologija biti implementirana u komšiluku.\nPomenuti portal tvrdi da će uvođenje VAR tehnologije koštati Hrvate "milion, do milion i po dolara", a da će samo 20% te sume izdvojiti Hrvatski fudbalski savez (HNS).\nVećinu troškova, odnosno 80% pomenutog iznosa platiće FIFA, a klubovi će biti maksimalno pošteđeni pošto se od njih očekuje da obezbede prostoriju u kojoj će biti smeštene VAR sudije.\nNarednog meseca u Hrvatsku stižu delegacije FIFA i IFAB, tela koje određuje pravila fudbalske igre, kako bi Hrvatima dale odobrenje za pokretanje procedure uvođenja VAR tehnologije.\nSudije će na proleće proći neophodnu obuku, insistiraće se na stvarima koje su neophodne kako bi se izbegle nedoslednosti prilikom upotrebe tehnologije, a namera je da u drugom delu sezone VAR bude testiran u finalu Kupa ili na nekom drugom važnom meču.\nKao što je rečeno, na klubovima je da pokažu jedinstvo jer samo u slučaju da svi glasaju za odluku o uvođenju VAR tehnologije ona zaista i može da bude implementirana.\nHrvatski fudbalski savez napravio je pravi potez odlukom da aplicira za program "FIFA Forward", jer on omogućava pokrivanje do 80% troškova uvođenja VAR tehnologije.\nDakle, ako uzmemo primer iz komšiluka, postavlja se pitanje zašto i FS Srbije ne pokrene inicijativu za uvođenje VAR tehnologije, jer samo na taj način regularnost takmičenja u Super ligi može da bude podignuta na najviši nivo.\nSa druge strane, predsednik FSS Slaviša Kokeza najavio je nedavno da će upotreba VAR tehnologije biti razmotrena kada je UEFA uvede u Ligu šampiona, a nedavno je potvrđeno da će VAR biti upotrebljavan u elitnom takmičenju već na proleće.\nMožda nas prvi čovek FSS iznenadi i uskoro saopšti lepe vesti...


Vrednovanje rada državnih službenika na osnovu Uredbe o vrednovanju radne uspešnosti državnih službenika | PROPISI.NET | Svi propisi Republike Srbije online\nNaslovna Pravo Vrednovanje rada državnih službenika na osnovu Uredbe o vrednovanju radne uspešnosti državnih...\nVrednovanje rada državnih službenika na osnovu Uredbe o vrednovanju radne uspešnosti državnih službenika\nRad činovnika u svim državnim organima ubuduće će biti procenjivan na osnovu nove Uredbe o vrednovanju radne uspešnosti državnih službenika, a prvi rezultati biće poznati 2020. godine, kažu u Ministarstvu državne uprave i lokalne samouprave.\nProcenjivaće se kako rad državnih službenika, tako i njihov doprinos ostvarivanju ciljeva cele organizacione jedinice u kojoj rade, a prvi ciklus vrednovanja odnosi se na period od 1. januara do 31. decembra ove godine.\nNova uredba, koju je Vlada Srbije usvojila prošle nedelje, biće osnov za vrednovanje njihovog rada i u narednim godinama.\nU Ministarstvu objašnjavaju da će na početku svake godine biti postavljeni ciljevi, dok će se na kraju godine ocenjivati koliko su zaista ispunjeni.\nDržavni sekretar u Ministarstvu državne uprave i lokalne samouprave Bojan Stević kaže za Tanjug da će se procenjivati način na koji državni službenik upravlja informacijom i zadacima, kako ostvaruje rezultate, da li je sklon učenju i promenama, kao i profesionalnim odnosima.\nUredbom je, kaže, definisano šta rukovodioci konkretno treba da cene pri vrednovanju rada državnih službenika, a sami državni službenici biće upoznati sa tim šta se od njih očekuje.\nNjihov rad ocenjivaće neposredni rukovodilac, dok će konačnu ocenu o vrednosti rada donositi rukovodilac organa ili rukovodilac sektora u državnom organu, kao što je pomoćnik ministra i sekretar ministarstva, i to na predlog neposrednog rukovodioca.\n„Ako je reč o rukovodiocima ceniće se savesnost, posvećenost, integritet, način upravljanja ljudima i strateško upravljanje“, rekao je Stević.\nUpitan kako će rezultati vrednovanja uticati na platu, napredovanje ili eventualni premeštaj državnog službenika na nižu poziciju, Stević kaže da u tom smislu nema promena u odnosu na dosadašnja rešenja, jer od kvaliteta rada pojedinca zavisi mogućnost napredovanja ili uvećanja plate.\n„Takođe, nekvalitetan rad dovodi do premeštaja na niže radno mesto sa nižom platom ili do otkaza“, dodaje Stević.\nKaže da Zakon o platama državnih službenika i nameštenika daje mogućnost da na osnovu ostvarenih rezultata državni službenik može da bude nagrađen u istom zvanju za ceo njegov radni vek, sa maksimalno do 40 odsto većom platom.\nObjašnjava da državni službenik koji je vrednovan kao izuzetan u ispunjavanju zadataka može da ostvari veću platu za maksimalno pet odsto na svake dve godine, a ako svoje poslove obavlja standardno očekivano, u tom slučaju može da dobije maksimalno uvećanje od pet odsto na svakih pet godina.\n„Koliko će stvarno uvećanje plate biti i da li će ga biti, zavisiće od budžetskih mogućnosti i Zakonom o budžetu svake godine od sledeće godine će se određivati da li i koliko ima para za uvećanje plata državnim službenicima po osnovu rezultata rada“, rekao je Stević.\nNaveo je da je u vreme fiskalne konsolidacije bilo onemogućeno povećanje plata državnim službenicima, a da će ono u buduće zavisiti od finansijskih sredstava u budžetu.\nUpitan kako sprečiti eventualne zloupotrebe u vrednovanju radne uspešnosti, Stević kaže da će jedinica za kadrove u svakom državnom organu dostavljati rukovodiocu izveštaj o eventualnim propustima, na osnovu kojih će moći da traži novo vrednovanje.\n„Na ovaj način jedinica za upravljanje kadrovima prati i pomaže licima koja vrednuju radnu uspešnost da otklone nedostatke koji su načinjeni u postupku vrednovanja. Takođe, u interesu je svakog rukovodioca da ima što kvalitetniji stručni kadar koji će mu pomoći u ostvarenju godišnjih ciljeva“, rekao je Stević.\nAko postavljeni ciljevi nisu ispunjeni, a neposredni rukovodilac predloži da svi državni službenici dobiju najviše ocene, Stević kaže da tada rukovodilac organa ima pravo da traži da se vrednovanje preispita.\nKaže da sve ocene rada državnih službenika, i one dobre, kao i loše koje su osnov za umanjenje prava ili otkaz, moraju da budu obrazložene navođenjem konkretnih primera ponašanja činovnika ili konkretno ostvarenih ili neostvarenih rezultata.\nDržavni službenici, dodaje, imaju pravo žalbe i sudske zaštite u slučaju pogrešnog ocenjivanja.\n„Najveći teret za pravilnu primenu uredbe snose svi rukovodioci u državnom organu, što je zakon prepoznao i obavezao ih da prolaze obavezne obuke koje će im pomoći da pravilno primenjuju uredbu i vrednuju radnu uspešnost u skladu sa najboljim praksama u upravljanju ljudskim resursima“, zaključio je Stević.


srbijasport.net - Vesti - Odbojka - IV Internacionalni odbojkaški kamp Play Volley Camp u Vrnjačkoj Banji\n04.07.2019 Administrator 348\nPredstavljamo Vam IV Internacionalni odbojkaški kamp Play Volley Camp 2019. koji će se održati od 14. do 28. jula 2019. godine u Vrnjačkoj Banji. Organizatori kampa su naši proslavljeni odbojkaši, reprezentativci Srbije, Aleksandar Atanasijević i Nikola Rosić, koji će po četvrti put svoje odbojkaško znanje preneti na buduće šampione.\nAleksandar Atanasijević je trenutno jedan od najboljih odbojkaša na svetu na svojoj poziciji korektora, osvajač je brojnih medalja sa klubovima i reprezentacijom, a izabran je više puta za najboljeg igrača u zemlji odbojke, Italiji. Nikola Rosić je 18 godina uspešno igrao za reprezentaciju Srbije i najtrofejniji je odbojkaš u Srbiji na svojoj poziciji libera.\nPlay Volley Camp je jedinstveni kamp na našim prostorima, koji se na sportskoj mapi Srbije pozicionirao u sam vrh kada su slični kampovi u pitanju i izdvaja se svojim kvalitetom rada, izuzetno bogatim programom, maksimalnom profesionalnošću stručnog tima i posvećenošću svojim učesnicima. Prethodna tri kampa, 2016, 2017. i 2018. godine su bila izuzetno uspešna i okupila su 600 mladih odbojkaša i odbojkašica od 9 do 20 godina iz više evropskih i svetskih zemalja: Srbije, Crne Gore, BIH, Makedonije, Belgije, Švajcarske, Rumunije, Holandije, SAD, UAE,Francuske, Kostarike, Madjarske, Bahreina, Kanade, Meksika, Japana, Nemačke, Bugarske,Litvanije.\nUčesnici će imati odbojkaške treninge u Hali Vlade Divac, kondicione treninge, edukativne radionice sa nutricionistom, treninge u bazenu i organizovan zabavni program. Domaćin kampa je Hotel Zepter, koji se nalazi u centru Vrnjačke Banje.\nPlay Volley Camp je značajan za učesnike koji dolaze, pre svega zbog njihovog profesionalog razvoja i usavršavanja, zato što donosi drugarstva za ceo život i neguje fer igru i sportski duh. Takođe, značajan je za našu državu jer okuplja decu i mlade iz celog sveta i na taj način predstavlja Srbiju kao atraktivnu turističku i sportsku destinaciju.\nOdbojka Žene Srbija Raški okrug Vrnjačka Banja


Otvorene prijave za TAKT festival - oradio.rs\nOtvorene prijave za TAKT festival\nMeđunarodni muzički festival TAKT koji se ove godine održava pod sloganom “Nađi svoju boju” pozvao je mlade izvođače i autore akustične muzike da se prijave za učešće u takmičarskom programu ovogodišnjeg festivala. Svi zainteresovani autori, bez obzira na geografsko poreklo ili muzički žanr, mogu da se prijave preko zvaničnog sajta festivala.\nPrvi promotivni događaj koji najavljuje ovogodišnji festival biće u nedelju 11. avgusta, u kafeu Beeraj, gde će se publici predstaviti jedan od prethodnih finalista Gandy & The Sin Experience.\nOsmo "Tradicionalno akustično kompozitorsko takmičenje" (TAKT) biće održano od 20. do 22. septembra u klubu SoulPeddler i pored koncertnog i takmičarskog dela, koji je besplatan za sve posetioce, biće organizovan i bogat umetnički program s partnerima iz Slovačke, Poljske, Mađarske, uz performanse francuskog cirkusa.\nTakođe, prema najavi organizatora, tokom festivala biće održane radionice Femixete iz Beograda, organizatorki "Rok kampa za devojčice", prezentacije projekata TeatarNova i MuzikaNova Asocijacije Kulturanova, projekcije filmova u saradnji sa Dok’n’Ritam festivalom, kao i predavanja iz oblasti produkcije i muzičke industrije.\nTAKT festival organizuje Asocijacija Kulturanova iz Novog Sada, sa namerom da podrži mladie izvođače i grupe kroz promociju autorske i akustične muzike.\nTAKT Fest od ove godine ima dva podfestivala\nDeveti po redu TAKT Fest, Asocijacije Kulturanova održaće se onlajn, a prijave za muzičke stvaraoce su otvorene do 10.09.2020.godine. Festival…\nKo su vaši ljudi od poverenja?\nZnate ono kada na nekim formularima traže da napišete osobu od poverenja, nekoga koga ćete zveti u slučaju neke hitnosti?…\nTreba održavati motivaciju brojeći korake koje smo prešli\nPandemija koronavirusa i proglašenje vanrednog stanja doneli su različite izazove. Jedan od njih je i prilagođavanje na ograničeni socijalni kontakt.…


Turska i Crna Gora potpisale Sporazum o saradnji i uzajamnoj pomoći u oblasti vanrednih situacija - Snews\nTurska i Crna Gora potpisale Sporazum o saradnji i uzajamnoj pomoći u oblasti vanrednih situacija\nBy SNews 25. Februara 2019. 32\nMinistar unutrašnjih poslova Crne Gore Mevludin Nuhodžić tokom posjete Ankari, krajem prošle sjednice, susreo se sa ministrom unutrašnjih poslova Republike Turske Suleymanom Soyluom. Ocijenjeno je da je sastanak potvrda kvalitetnih bilateralnih odnosa i prijateljstva koje postoji među dvijema državama. Crna Gora sa Turskom pitpisala Sporazum o saradnji i uzajamnoj pomoći u oblasti vanrednih situacija\nMinistar Nuhodžić je naglasio da je za uspješnu borbu protiv svih oblika kriminala potrebna intenzivna i kontinuirana saradnja i razmjena informacija.\n„Naš zadatak je da, zajedničkim akcijama crnogorske i turske policije, pošaljemo poruku da svaki kriminalac, svaki bjegunac od pravde, zna da neće moći da nađe utočište niti u Crnoj Gori niti u Turskoj“, naveo je ministar Nuhodžić, prenosi MUP Crne Gore.\nIskazujući zadovoljstvo saradnjom i prijateljskim odnosima dvije države, Nuhodžić se zahvalio na pomoći koju Turska pruža u dijelu specijalističkih obuka i edukacija crnogorskih policajaca. Izrazio je uvjerenje da će ovaj susret biti dodatan podsticaj daljem jačanju saradnje ministarstava unutrašnjih poslova Crne Gore i Republike Turske.\nMinistar Sojyu naveo je da je na sastanku dogovoreno unapređenje saradnje dva ministarstva u oblasti policijskih poslova i izrazio zahvalnost Crnoj Gori na podršci u borbi protiv ilegalnih migracija, krijumčarenja, organizovanog kriminala i terorizma.\n„Današnji sastanak je kruna dobre saradnje i prijateljstva Republike Turske i Crne Gore. Članstvo Crne Gore u NATO-u je od izuzetne važnosti i, upravo zato, namjera naša dva ministarstva je da dodatno unaprijedimo saradnju i zajedničkim snagama se suprotstavimo svim bezbjednosnim izazovima i prijetnjama“, rekao je turski ministar.\n„Stabilnost i dalji razvoj zemalja Zapadnog Balkana je jako važna za Tursku. Crnu Goru doživljavamo kao primjer multietničkog i multivjerskog sklada, imajući u vidu da u Crnoj Gori žive pripadnici različitih vjera i nacija“, rekao je Soylu i dodao da predsjednik Republike Turske Recep Tayyip Erdogan namjerava da u skorijem periodu posjeti Crnu Goru.\nNakon bilateralnog susreta, ministar unutrašnjih poslova Crne Gore Mevludin Nuhodžić i ministar unutrašnjih poslova Republike Turske Suleyman Soylu potpisali su Sporazum o saradnji i uzajamnoj pomoći u oblasti vanrednih situacija.\n„Ovaj sporazum je potvrda obostrane spremnosti na solidarnost i saradnju naše dvije prijateljske države“, istakao je ministar Nuhodžić.\nPodsjećamo, ministar unutrašnjih poslova Mevludin Nuhodžić juče je učestvovao na konferenciji Budimpešta procesa „Partnerstvo za migracije zemalja puteva svile“ u Istanbulu, čiji domaćin je bilo Ministarstvo unutrašnjih poslova Republike Turske.\n-U Turskoj izuzetna promocija Crne Gore\nTokom zvanične posjete Turskoj ministar Nuhodžić susreo se sa počasnim konzulom Crne Gore, predstavnicima udruženja iseljenika i udruženja studenata\nTokom posjete Republici Turskoj ministar unutrašnjih poslova Mevludin Nuhodžić sastao se sa počasnim konzulom Crne Gore u Istanbulu dr Akanom Suverom, kojom prilikom je uputio izraze zahvalnosti konzulu za izuzetnu promociju Crne Gore.Takođe, ministar Nuhodžić se sastao i predstavnicima udruženja iseljenika porijeklom iz Crne Gore, koji žive u Istanbulu.\n“Predstavnici udruženja su izrazili zahvalnost ministru Nuhodžiću na srdačnom prijemu i saopštili da je Republika Turska posebno posvećena daljem razvoju saradnje dvije prijateljske države. Naglasili da će dobri i sadržajni odnosi u bilateralnoj ravni doprinijeti daljem jačanju ekonomske saradnje”, ističe se iz Kabineta ministra Nuhodžića.\nMinistar Nuhodžić se sastao i sa predstavnicima udruženja studenata koji se školuju na prestižnim univerzitetima u Turskoj koji je istakao da je projekat dodjele stipendija Vlade Republike Turske predstavlja važan doprinos daljem jačanju saradnje u oblasti visokog obrazovanja, kao i ukupnim međudržavnim odnosima.\nPoručio je studentima da, odnoseći se odgovorno prema obavezama na fakultetu, na najbolji način predstavljaju svoju državu.\nTagovi: Crna Gora Mevludin Nuhodžić Suleyman Soylu Turska\nSaudijski kralj Salman: Neophodno osnivanje palestinske države u granicama iz 1937. godine\nIskusni nerv rasplamsava svježu umjetničku liniju\nPrekršajni sud u Novom Pazaru: Najčešće kazne zbog prekršaja iz oblasti saobraćaja\nBy SNews 3. Marta 2019.\nSrbija: Objavljen Nacrt zakona o utvrđivanju porijekla imovine\nBošnjacima u Sandžaku posebno znači trilaterala između Srbije, Bosne i Hercegovine i Turske


Arhipelag – prvih 15 godina | Arhipelag\nArhipelag – prvih 15 godina\nNedelje evropskih literatura u Arhipelagu\nBeograd, 16. marta 2022.\nOrganizujući u prethodnih nedelju dana Nedelju francuske literature, Arhipelag obeležava mart kao mesec frankofonije, ali i započinje niz događaja kojima će tokom narednih meseci obeležiti 15 godina od osnivanja ove izdavačke kuće.\nMeđu evropskim literaturama koje će biti predstavljene u ovom serijalu Arhipelaga, pored francuske, nalaze se i španska, italijanska, skandinavska, ruska, mađarska, poljska, makedonska, slovenačka i slovačka literatura.\nČitaoci će u toku nedelje neke od evropskih literatura moći da od Kluba čitalaca Arhipelag poruče knjige obuhvaćene akcijom po sajamskim cenama.\nViše informacija o Nedelji francuske literature možete naći ovde.\nČitaoce u narednim mesecima očekuju susreti i razgovori, tribine i izložbe, akcije i konkursi, projekcije filmova i, naravno, nove knjige i ponovljena izdanja čitavog niza knjiga objavljenih u Arhipelagu tokom prethodnih 15 godina.